Ebya Ssegirinya ne Ssewanyana bibi, gav't ebataddeko emisango emipya - StaDailyNews\nHome Amawulire Agaakuno Ebya Ssegirinya ne Ssewanyana bibi, gav’t ebataddeko emisango emipya\nOmuwaabi wa gavumenti atadde emisango emirala ebiri ku babaka Muhammad Ssegiriinya owa Kawempe North ne Allan Ssewanyana owa Makindye West awamu n’abantu abalala bana okuli; ogw’obutujju wamu n’okuteeka ssente mu bikolwa by’obutujju.\nBano bwe babadde balabiseeko mu kkooti y’omulamuzi esookerwako, Grace Wakoli, ng’ayita ku mutimbagano, ategeezezza kkooti nti omuwaabi wa gavumenti aliko emisango emirala ebiri gy’agasse ku bantu bano.\nOludda oluwaabi lulumiriza nti bano wamu n’abalala abakyalya obutaala beetaba mu kutemula abantu wakati wa January ne August 2021 mu kitundu ky’e Masaka n’ebitundu ebirala.\nOmuwaabi wa gavumenti Birivumbuka annyonnyodde kkooti nti okunoonyereza ku musango guno kukyagenda mu maaso n’asaba kkooti eyongereyo omusango guno.\nSsewanyana ne Ssegiriinya wamu n’abalala kati bavunaanibwa emisango mukaaga okuli egy’obutemu esatu, ogw’okugezaako okutemula omuntu awamu n’emisango emiggya ebiri.\nMunnamateeka wa bano, Shamim Malende ategeezezza kkooti nti omuwaabi wa gavumenti alina eddembe okubaggulako emisango emirala naye n’abalabula okwanguya okunoonyereza okuzuula abatemu abalina okuvunaanibwa mu mateeka.\n“Okusigala ng’abantu baggaliddwa mu makomera kibamalako eddembe lyabwe naddala eri abantu abaabalonda ne babasindika mu Palamenti. Bano kati basubiddwa entuula za Palamenti 6 era balina n’obutali butebenkevu mu nsonga z’ebyobulamu ezitasobola kukandaalirizibwa mu makomera.” Malende bw’annyonnyodde.\nOkusinziira ku Malende, bano beetaaga obujjanjabi obwenjawulo.Omulamuzi agubadde mu mitambo, Wakoli agwongeddeyo okutuuka nga September 29 era n’asaba munnamateeka w’abawawaabirwa okuzza ensonga z’obulwadde bwa bano nga n’oludda oluwaabi lumalirizza okunoonyereza.\nBano basuubirwa okusindikibwa mu kkooti enkulu oluvannyuma lw’okunoonyereza kuba y’erina obuyinza okuwulira emisango ekika kino.\nPrevious articleKatikkiro Mayiga asabye gavumenti okulangirira amasomero lwe gaddamu\nNext articleFKF, coach Jacob ‘Ghost’ Mulee part ways


Bukedde Online - Bawannyondo ba kkooti balaajanye\nAbanoonya: Kasule bamuleetedde omwanawe am...\nBAWANNYONDO balaajanidde kkooti ku bizibu bye basanga mu kukola emirimu gyabwe. Ku Lwokutaano akawungeezi, amyuka omuwandiisi wa kkooti, Ayabare Tumwebaze yalayizza akakiiko ka bantu bataano okukulembera bawannyondo abasoba mu 600 mu ggwanga lyonna.\nBrian Kanyesigye eyalondeddwa okukulira ekibiina kya bawannyondo ba kkooti ng’alayira.\nAbaalayidde kuliko; Brian Kanyesigye pulezidenti wa bawannyondo, Sarah Kyomuhangi amumyuka, Evas Nankunda ow'ebyamawulire, Nelson Murinzi omuwanika ne Mutakya Cranmer. Tumwebaze bwe yabadde alayiza akakiiko kano ku kkooti enkulu mu Kampala ku Lwokutaano, yagambye nti okusoomoozebwa kungi bawannyondo kwe basanga ng'okumu kuva mu kkooti ate okulala kuva mu bantu ba bulijjo.\nYagambye nti, ng'essiga eddamuzi, bagenda kukolera wamu n'akakiiko akaalondeddwa okumalawo okusoomoozebwa kuno. Yabakuutidde okusoma ennyo ebiwandiiko basobole okwogiwaza obwongo bwabwe mu by'amateeka bwe baba balemeddwa, beebuuze ku basobola okubayamba.\nYabalabudde ne ku bantu be bakozesa okuteeka ebiragiro bya kkooti mu nkola n'agamba nti, bwe baba beetaaga okukozesa bakanyama, balina kukola nga wannyondo ali mu mateeka waali bwe kitaba ekyo, baba bakola mu bumenyi bw'amateeka.\nAkulira abawandiisi ba kkooti, Sarah Langa yabasabye okukola emirimu gyabwe mu ngeri etanyigiriza ludda lulala ate n'okukozesa obukugu. Yeekokkodde engeri gye bayisibwamu abantu ababavuma n'okubakuba.\nKabaka alonze olukiiko olw'okutegeka amatikkira ag'omulundi 23\nKatikkiro atangaazizza ku baami ba Kabaka abaagala okuyingira eby'obufuzi


Home / NEWS / Kabaka urges Buganda clan elders to have registers\nThe Independent December 18, 2019\tNEWS, VIDEOS 2 Comments\nA clan elder gets the ear of the Kabaka of Buganda. PHOTO BUGANDA KINGDOM MEDIA\nKampala, Uganda | THE INDEPENDENT | The Kabaka of Buganda Ronald Muwenda Mutebi has urged clan elders to revive a tradition of registering members of their clans.\nNjagala okusaasira abataka abatali naffe olwa leero olw’obukosefu, naabo abalina ebizibu eby’enjawulo, tusaasira n’ebika ebirina abataka abawummula, Katonda abawummuze.\nTuwulirizza alipoota esomeddwa omukubiriza w’olukiiko lw’abataka, enteekateeka zammwe nnungi era tujja kuziwagira, era nga abataka bwebasabye, tujja kufunayo ekiseera mangu ddala okusisinkana abataka bonna okwongera okubaganya ebirowoozo ku nsonga enkulu mu ggwanga.\nTusiima nnyo emirimu emirungi egikolebwa abataka abakulu ab’obusolya okukuuma ennono n’ebyobuwangwa bwaffe. “Abataka muli mpagi yamaanyi nnyo mu nsonga eno era tubasiimira ddala”, tusiima ne bazzukulu bammwe naddala abo abeewayo okuyamba ebika byabwe mu ngeri ez’enjawulo.\nTwebaza nnyo omulimu ogugenda mu maaso mu kiseeraa kino mu Bika ogw’okuzza obuggya obutaka n’okunyweza endabirira yebyobugagga mu nsonga z’ebika.\nMu kika ekirangira, twebaza Nnaalinnya Nsangi akulembeddemu omulimu ogw’okuzzaawo amasiro ga Ssekabaka Kiyimba e Ssentema, akulike akulikire ddala.\nTujjukiza Abataka omulimu omukulu gwemulina okukunga bazzukulu bammwe obuteerabira ennono ate n’okujisomesa abaana. Bazzukulu bammwe naddala abavubuka bebalina okukwata omumuli gw’ebika n’okugwagazisa abalala. Buli Kika kirina abantu bakyo abatutumufu ku bintu eby’enjawulo katugambe nga; mu by’obusuubuzi, mu buyivu, ne mu bintu eby’enjawulo, tubasaba nti mukunge abazzukulu bammwe ng’abo okwenyigira mu mirimu gy’ekika ne mu Buganda okutwalira awamu, n’abazzukulu nabo tubakowoola okumanya obuvunaanyizibwa bwabwe n’okubutuukiriza, era tubasaba ensonga eno mugitwale nga nkulu nnyo.\nMu manyi bulungi nti okuva edda nedda buli Kika kyawandiisanga abazzukulu bakyo okuviira ddala ku mpya okutuuka ku kasolya. Ensonga eno nkulu nnyo, Ebika ebigoberera enkola eno tubisiima nnyo era bwewabaawo Ebika ebigayaddemu tubisaaba ensonga eno batandike okugikolako. Newankubadde nga kijja kuba kizibu naye waabeewo entandikwa. Wabula kisaana okukolebwa n’obwegendereza nga mugoberera ennono nga bwezirambikiddwa ku nsonga eno.\n1. Njagala okusaasira bannfe abakoseddwa ennyo amataba agavudde mu nkuba etonnye naddala mu bitundu bye Kasese, Sironko, Bududa n’awalala. Njagala okwebaza abo bonna abenyigidde mu kuyamba abantu abali mu bitundu ebyo, ebitongole by’obwannakyewa n’ebitongole ebimu ebya gavumenti, tusuubira nti embeera zaabwe zinaaterera mangu ddala.\nGroup photo of clan elders with Kabaka Mutebi\n2. Mbajjukiza ku nsonga y’obulwadde bwa siriimu, tuleme kukoowa n’okumanyisa abantu baffe omutawaana oguli mu kirwadde kino. Siriimu taggwangawo era tunakuwala nnyo okuwulira nga akyatabaala mu baana abato, abavubuka n’abantu abalala, nze kulwange sijja kukoowa okumanyisa abantu baffe omutawaana oguli mu kirwadde kino.\n3. Obutemu n’okuzibwawo kw’abantu baffe mu bitundu by’eggwanga ebitali bimu. Ebikolwa bino bitunakuwaza nnyo, tunyolwa nnyo naabo abayita mu mbeera eno era tubasaasira. Tusaba ab’obuyinza omuli ne palamenti yaffe okukomyawo essuubi lyaffe nga balondoola abenyigidde mu bikolwa bino n’okutema empenda ezibimalawo.\n4. Okulinnyirira eddembe ly’obuntu okweyongedde ennyo mu ggwanga lyaffe: Tulabe engeri bannamawulire awamu n’abakulembeze abenjawulo n’abaana abagezaako okutambuza emisomo gyabwe gyebayisibwamu ku nsonga ez’enjawulo netwennyamira nnyo. Twogedde nnyo ku nsonga eno enkulu mu kutebenkeza eggwanga lyaffe, tumanyi nti eddoboozi ly’omuntu wa bulijjo lyeriyamba abakulembeze okutereeza empeereza mu ggwanga. Okunyigiriza abantu ssi kirungi era kikonzibya enkulaakulana ffenna tusaana tukwatire wamu ku nsonga eno.\n5. Ensonga y’ettaka: Wano mu Buganda enkolagana yab’ebibanja nebannayini ttaka teriiko buzibu, naye ebigenda mu maaso ennaku zino bituleetera okunakuwala. Tetwagala ba bibanja kunyigiriza nannyini ttaka wadde ttaka okunyigiriza ab’ebibanja naye okubeerawo n’enkolagana ennungamu nga bwekyabeeranga edda. Abataputa obulala n’okuvumirira enteekateeka eno, tebaagaliza Buganda birungi n’enkulaakulana y’eggwanga.\n6. Ntegeeza Abataka nti njakugenda mu maaso nga nnambula obutaka kubanga kikulu nnyo tulabe engeri gyetusobola okubanga tuddaabiriza obutaka bwonna era bwekiba nga kisoboka n’abantu babe nga basobola okugenda okulambula naddala abantu baffe, naye tutandike omulimu okulaba nti tuddaabiriza obutaka bw’ebika.\nMbaagaliza ennaku enkulu ez’eddembe n’essanyu, neebaza omutaka Kayiira olw’ebigambo byayogedde wano n’ebirowoozo byaleese bibadde birungi ddala. Katonda abakuume.\nbuganda kabaka Mutebi\t2019-12-18\nTags buganda kabaka Mutebi\nKatunku Joshua Steve\nIt’s good that His Highness the kabaka has remembered the lost Buganda Clans\nAt last His Highness the Kabaka of Buganda has ordered the registration of Buganda Clans and Sub-Clans, which has given hope to Leopard Clan members in different locations of Uganda and other African Countries.


Bukedde Online - Enteekateeka z'omusomo gwa Ssenga ziri mu ggiya\nKamoga ne mukyalawe nga balaga abakozi ba Bukedde ekyapa. Owookusatu ku ddyo ye Kojja Kevin Nyanja omu ku bagenda okusomesa mu musomo gwa Ssenga ku Freedom City ku Lwomukaaga nga August 31, okutandika ku ssaawa 2:00 ez’oku makya\nKOJJA Kevin Ggita Muwoomya annyonnyodde ensonga lwaki omusomo gwa Ssenga wa Bukedde kyayongerwako ekigambo ‘Konaawo.' Kevin nga y'omu ku bakojja abaatiikiridde essaawa eno ng'agenda kukola ne bassenga omuli Justine Nantume gw'oyinza okuyita ow'ekyasa, Hamida gw'oyinza okuyita ow'ensi yonna ne Edith Mukisa ‘kafulu', yabadde mu lukuhhaana lwa bannamawulire ku kitebe kya Vision Groupevunaanyizibwa ku Bukedde famire eggulo n'attottola bw'ati; Okugattako ebigambo ‘Koona wano' tetwayagadde kutegeeza kintu kirala okuggyako okutegeeza omuntu nti omwagalwawo mukoonyese laavu emutuuke mu mutima, olwo omukoone embaga akutegeere nti ddala omwagala.\nOmusomo gugenda kubeera ku Freedom City ku Lwomukaaga nga August 31, 2019 okuyingira 10,000/- zokka ng'emiryango giggulwawo ssaawa 2:00 ez'okumakya okutuusa eyo gye munaakooyera.\nAbategesi b'ekibbiitu kino aba Vision Group abaayambiddwaako omutunzi w'ettaka, Mohammad Kamoga owa Kamoga Property Consultants nga bakulembeddwaamu omuteesiteesi w'ebivvulu bya Vision Group, Fiona Tamale, baategeezezza nga bwe bamaze byonna ebyetaagisa ekivvulu okubaawo omuli ebyokwerinda, ebisanyusa, eby'okusomesa abantu ne kalonda omulala nga balinze bacakaze, abasomi n'abantu abalala abagenda okwetaba mu musomo guno.\nAnnet Nakate nga ye mukuhhaanya wa Ssenga wa Bukedde era omu ku bateesiteesi b'ekibbiitu kino yasabye abantu okujja nga beetegese okuwangula ebirabo by'ataayogedde wabula nga n'engeri gye bagenda okubiwangula bagenda kubirabira ku Freedom City naddala abanaatuuka mu budde bajja kwanguyirwa okuwangula.\nYasoose kutegeeza nga bwe wagenda okubeera ebyokuyiga enjolo omutali bya laavu yokka naye n'obuyonjo mu maka, obukkakkamu, ekitiibwa ky'amaka, enkuza y'abaana n'ebirala. Mohammed Kamoga eyabadde ne mukyalawe, Wasirah Kamoga ng'ono y'omu ku Hakki ze bwe bakola mu ofiisi e Lubowa, yasabye abantu bajje ye kennyini abasomese eby'okugaggawala nga bakuuma ettaka lyabwe n'engeri y'okugula ettaka okuzimba amaka.\nEnteekateeka Omukozi wa Bukedde Fa Ma ne Bukedde ttivvi, Godfrey Kigobero omu ku bagenda okuba bakalabaalaba b'omukolo yategeezezza nga ssenga omu bw'anaata akazindaalo olwo ng'akakwasa omulala nga bwe bagattamu ne bakkojja. Ebyo bigenda kuba bigenda mu maaso nga n'abayimbi nga Catherine Kusasira bwe bacamula abantu olwo ekibanyi kigwe n'amenvu.\nAbaana basatu abooluganda bafiiridde mu kidiba: Babadde bagoberedde kojjaabwe mu kirombe\nEnsonga ezisiba abavubuka mu mukwano gw'amaziga\nISO ezingizza ababbi b'emmotoka n'ekwatako 2


Omusirikale wa Poliisi e Kisoro akubye omutuuze essasi namutta - Radio Simba, The Best Luganda Station in the World !\nOmusirikale wa Poliisi e Kisoro akubye omutuuze essasi namutta\nCP Mwanga Paul nga musirikale wa Poliisi ku Kisoro Main Police akubye abantu basatu amasasi omu nafiirawo ababiri nabalumya ku kyalo Gikoro, mu muluka gw’e Rwingwe mu gombolola y’e Nyakabande.\nKisoro Police Officer Shots Dead Resident, Injures two\nEyatiddwa ye Ntagahuriro Steven, ate nga omulala eyalumiziddwa ye Amos omuyizi ku somero lya Gikoro Primary School eyabadde ava okulima n’omulala atanategerekeka mannya.\nDPC w’e Kisoro Okoto Patrick Charles yetondedde abatuuze era nategeeza nti Poliisi yabadde emaze okukwata omusirikale waayo nemugalira era nga alinda kutwalibwa mu kkooti.\nNaalinya w’amasiro g’e Kasubi awadde nsaleesale ku Muzibwazaalampanga.\nBobi Wine tayelabiseeko ku Poliisi


Okwagala - Love\nNaye kaakano waliwo okukkiriza, okusuubira, okwagala, ebyo byonsatule; naye ku ebyo ekisinga obukulu kwagala. - 1 Abakkolinso 1 Corinthians 13:13\nNaye n'amugamba nti Yagalanga Mukama Katonda wo n'omutima gwo gwonna, n'obulamu bwo bwonna, n'amagezi go gonna.Kino kye kiragiro ekikulu eky'olubereberye.N'eky'okubiri ekikifaanana kye kino nti Yagalanga muliraanwa wo nga bwe weeyagala wekka.Mu biragiro bino byombi amateeka gonna mwe gasinziira, era ne bannabbi. - Matayo Matthew 22:37-40\nKubanga Katonda bwe yayagala ensi bw'ati, n'okuwaayo n'awaayo Omwana we eyazaalibwa omu yekka buli muntu yenna amukkiriza aleme.okubula, naye abeere n'obulamu obutaggwaawo. - Yokaana John 3:16\nokusinga byonna nga mulina okwagalananga okungi ennyo mwekka na mwekka: kubanga okwagala kubikka ku bibi bingi: - 1 Peetero 1 Peter 4:8\nKu kino kwe tutegeerera okwagala, kubanga oyo yawaayo obulamu bwe ku lwaffe: naffe kitugwanira okuwangayo obulamu bwaffe ku lw'ab'oluganda.Naye buli alina ebintu eby'omu nsi, n'atunuulira muganda we nga yeetaaga, n'amuggalirawo emmeeme ye, okwagala kwa Katonda kubeera kutya mu ye?Abaana abato, tuleme okwagalanga mu kigambo ne mu lulimi, wabula mu kikolwa ne mu mazima. - 1 Yokaana 1John 3:16-18\nAbaagalwa, twagalanenga: kubanga okwagala kuva eri Katonda; na buli muntu yenna ayagala yazaalibwa Katonda era ategeera Katonda.Atayagala tategeera Katonda; kubanga Katonda kwagala. - 1 Yokaana 1John 4:7, 8\nKubanga amateeka gonna gatuukirira mu kigambo kimu, mu kino nti Oyagalanga muntu munno nga bwe weeyagala wekka. - Abaggalatiya Galatians 5:14\nOba nga munjagala, munaakwatanga ebiragiro byange. - Yokaana John 14:15\nNe Kabaka aliddamu alibagamba nti Mazima mbagamba nti Nga bwe mwakola omu ku abo baganda bange abasinga obuto, mwakikola nze. - Matayo Matthew 25:40\nKale byonna bye mwagala abantu okubakolanga mmwe, nammwe mubakolenga bo bwe mutyo: kubanga ekyo ge mateeka ne bannabbi. - Matayo Matthew 7:12\nnga muzibiikirizagananga, era nga musonyiwagananga mwekka na mwekka, omuntu yenna bw'abeeranga n'ensonga ku muntu munne; era nga Mukama waffe bwe yabasonyiwa mmwe, era nammwe bwe mutyo: ku ebyo byonna era mwambale okwagalana, kye kintu ekinyweza okutuukirira. - Abakkolosaayi Colossians 3:13, 14\nByonna bye mukola bikolebwenga mu kwagala. - 1 Abakkolinso 1 Corinthians 16:14\nTewali alina kwagala kunene okusinga kuno omuntu okuwaayo obulamu bwe olwa mikwano gye. - Yokaana John 15:13\nFfe twagala, kubanga ye yasooka okutwagala ffe. - 1 Yokaana 1John 4:19\nKubanga ntegeeredde ddala nga newakubadde okufa, newakubadde obulamu, newakubadde bamalayika, newakubadde abafuga, newakubadde ebiriwo, newakubadde ebigenda okubaawo, newakubadde amaanyi,newakubadde obugulumivu, newakubadde okugenda wansi, newakubadde ekitonde kyonna ekirala, tebiiyinzenga kutwawukanya na kwagala kwa Katonda okuli mu Kristo Yesu Mukama waffe. - Abaruumi Romans 8:38, 39\nEtteeka eriggya mbawa nti Mwagalanenga; nga bwe nnabaagalanga mmwe, era nammwe mwagalanenga.Bonna kwe banaategeereranga nga muli bayigirizwa bange, bwe munaabanga n'okwagalana mwekka na mwekka. - Yokaana John 13:34, 35\nAlina ebiragiro byange, n'abikwata, oyo nga ye anjagala: anjagala anaayagalibwanga Kitange, nange nnaamwagalanga, nnaamulabikiranga.Yuda (atali Isukalyoti; n'amugamba nti Mukama waffe; kibadde kitya ggwe okugenda okutulabikita ffe, so si eri ensi?Yesu n'addamu n'amugamba nti Omuntu bw'anjagala, anaakwatanga ekigambo kyange: ne Kitange anaamwagalanga, era tunajjanga gy'ali, tunaatuulanga gy'ali. Atanjagala takwata bigambo byange: n'ekigambo kye muwulira si kyange, naye kya Kitange eyantuma. - Yokaana 14:21-24\nOkwagala kubeerenga kw’amazima. Mukyawenga obubi, mwegattenga n'obulungi. - Abaruumi Romans 12:9\nAbaagalwa, nga Katonda bwe yatwagala bw'atyo, naffe kitugwanira okwagalananga. - 1 Yokaana 1John 4:11\nEra tulina ekiragiro kino ekyava gy'ali, ayagala Katonda ayagalenga ne muganda we. - 1 Yokaana 1John 4:21\nNe kaakano, Isiraeri, Mukama Katoada wo akwagaza ki wabula okutyanga Mukama Katonda wo, okutambuliranga mu makubo ge gonna, n'okumwagala, n’okuweereza Mukama Katonda wo n'omutima gwo gwonna, n'emmeeme yo yonna, Ekyamateeka Deuteronomy 10:12\nMukama mmutadde mu maaso gange bulijjo. Kubanga ye ali ku mukono gwange ogwa ddyo, sirisagaasagana. Omutima gwange kyeguva gusanyuka n'ekitiibwa kyange kijaguza: Era n'omubiri gwange gunaabeeranga mu mirembe. Zabbuli Psalms 16:8, 9\nNg'empeewo bw'ewejjawejja olw'amazzi, Bw'etyo n'emmeeme yange bw'ewejjawejja ku lulwo, ai Katonda.Emmeeme yange erumwa enjala ku lwa Katonda, ku lwa Katonda omulamu: Ndituuka ddi ne ndabika mu maaso ga Katonda? Zabbuli Psalms 42:1, 2\nAi Katonda, ggwe oli Katonda wange; naakeeranga okukunoonya Emmeeme yange erumwa ennyonta eri ggwe, omubiri gwange gwegomba ggwe, Mu nsi enkalu ekooyesa, omutali mazzi. Zabbuli Psalms 63:1\nEmmeeme yange efuga okukugoberera: Omukono gwo ogwa ddyo gumpanirira. Zabbuli 63:8\nAni gwe nnina mu ggulu wabula ggwe? So tewali mu nsi gwe njagala wabula ggwe.Omubiri gwange n'omutima gwange bimpwako: Naye Katonda ge maanyi g'omutima gwange n'omugabo gwange emirembe gyonna. Zabbuli Psalms 73:25, 26\nKubanga akkusa emmeeme eyeegomba, N'emmeeme erumwa ennyonta agijjuza ebirungi. Zabbuli Psalms 107:9\nMwagala Mukama, kubanga awulidde Eddoboozi lyange n'okwegayirira kwange.Kubanga antegedde okutu, Kyennaavanga mmukoowoola nga nkyali mulamu. Zabbuli Psalms 116:1, 2\nEttabaaza y'omubiri lye liiso: eriiso lyo bwe liraba awamu, omubiri gwo gwonna gunaabanga n'okutangaala. Matayo Matthew 6:22\nNaye musooke munoonye obwakabaka bwe n'obutuukirivu bwe; era ebyo byonna mulibyongerwako. Matayo Matthew 6:33\nNa buli muntu yenna eyaleka ennyumba, oba ba luganda, oba bannyina, oba kitaawe, oba nnyina, oba baana, oba byalo, olw'erinnya lyange, aliweebwa emirundi kikumi, era alisikira obulamu obutaggwaawo. Matayo Matthew 19:29\nMubeere mu nze, nange mu mmwe. Ng'ettabi bwe litayinza kubala bibala lyokka, bwe litabeera mu muzabbibu, bwe kityo nammwe temuyinza, bwe mutabeera mu nze. Yokaana John 15:4\nMulowoozenga ebiri waggulu, so si ebiri ku nsi. Abakkolosaayi Colossians 3:2\nKubanga kuno kwe kwagala kwa Katonda ffe okukwataaga ebiragiro bye: era ebiragiro bye tebizitowa. 1 Yokaana 1John 5:3


Bukedde Online - Mubeere beerufu mu z’Amasaza - Katikkiro\nKCCA yeekengedde emipiira gya sindikeeti...\nKatikkiro (ku kkono) ng’ateeka omukolo ku gumu ku mipiira egigenda okukozesebwa mu kuggulawo empaka z’Amasaza.\nKATIKKIRO wa Buganda, Charles Peter Mayiga asabye baddiifiri abagenda okulamula emipiira gy’Amasaza okuba abeerufu n’okulinnyisa omutindo nga balamula empaka zino.\nBino Mayiga yabyogedde ggulo ku mukolo kwe yatongolezza empaka z’Amasaza ez’omwaka guno ku Bulange e Mmengo. “Empaka z’emipiira gy’Amasaza ziri ku mutendera gwa waggulu kuba gibeerayo buli kaseera ate n’egyettanirwa abantu bangi.\nKino kitegeeza nti omuntu bw’azikozesa obulungi kimwanguyira okweyongerayo ku ddaala eddala. Ku mulundi guno, buli muntu alina okubeera omwerufu mu buli ky’akola okusobola okuzissa ku ntikko,” Mayega bwe yategeezezza.\nYayongeddeko nti omukulu w’Essaza y’alina obuvunaanyizibwa ku ttiimu era abaddukannya ttiimu bwe bafuna obutakkanya gwe balina okutuukira. Mu ngeri y’emu, Katikkiro yasabye abawagizi okulaga empisa nga bawagira okusobola okukuma omulamwa gw’okunyweza enkolagana mu bantu ba Ssaabasajja.\nEmpaka z’omwaka guno zaakuggyibwako akawuuwo ku Lwomukaaga e Bakkijulura - Lyantonde n’omupiira wakati wa Kabula ne Buddu era nga Ssaabasajja Ronald Muwenda Mutebi II yasiimye okuziggulawo.\nBUDDU EYIGGA OBUKADDE\n250 Nga Bannabuddu bakyali mu nnaku y’okukubwa Ssingo ku fayinolo Y’omwaka oguwedde (5-0), bali mu kattu ka kunoonya obukadde 250 obunaayimirizaawo ttiimu mu z’omwaka guno. Pookino Vincent Mayiga bwe yabadde alangirira olukiiko olugenda okunoonyeza ttiimu eno ssente mu Kampala, yategeezezza wadde be baaggulawo empaka z’omwaka guno, okuddukanya ttiimu beetaaga obukadde 250.\nAkakiiko akanoonyeza Buddu ensimbi kaliko; Omulangira Vincent Kayemba Kukumba, John Baliruno ne Edward Nakibinge era Bannabuddu baasabiddwa okuvaayo okudduukirira ttiimu yaabwe. KABULA EWERA E Kabula, Lumaama Francis Ntambaazi Mugumya, yategeezezza nga ttiimu ye bw’eri enneetegefu okutunka ne Buddu.\n“Abazannyi bonna bali mu mbeera nnungi okuwangula ensisinkano eno, era nga tulindilidde lunaku na ssaawa Kabaka wanaggyirako empaka zino akawuuwo.” Ntambaazi bwe yategeezezza.


Ddala Lubale ye diini ya Buganda? – Page 3 – ababaka\nHome Topic Ddala Lubale ye diini ya Buganda?Page 3\nFebruary 14, 2010 at 2:05 pm #26076\nBannange Munyambe Basajja ba Kabaka!! Wuuyo mbu yye wa Byafaayo\nnaye ekikwata ku Kanywamusaayi takyogerako ali ku KABAKA waffe yemala ggoga!..Ekinyaambye siri nzekka..Wamma Machati bwagaana okwabuuka muyiseemu Left…Nebwebanakolaki..Tetukyadda mabega\nate tewali Musiru agenda kubabuulira move zaffe..WANGAALA AYI SABASAJJA KABAKA LANDLOODI, NYANJA TEMANYIIRWA..\nFebruary 14, 2010 at 5:43 pm #26080\nEbigambo bya mukulu Muloka ebimu bibadde birungi bya kunyumyaako singa nze mbadde nina akadde. Naye wabula waliwo ensonga ezikwata ku Buganda zakwaata nga 0mulabe ate oweebeeru omusindike. Okutandika okugamba nti Abaganda baganda ba Banyankole oba Nabanyarwanda abatta abantu nokukwaata obwaana obuweere nebabuyuzaamu mu bukaba, okuli okusaddaaka nobubbi ekyo tewali muntu yenna ayinza kukyagala. Era okuwakanya Yesu kyeyagamba nti Muganda wange yooyo awulira nokukola Katonda byayagala nakyo tekikutunuza nga omwooyo omulungi. Bwaaba Katonda Kitaffe womuggulu azalukuka ebitonde bye, ate ffe ababisanga obusanzi ku nsi? Ekyo singa obadde okitegeera bulungi nengeri gyekituulamu mu nnono ya Baganda wandibadde okireka nga bwekiri. Oyinza okubera nga oli mugezi nyo, oba okusinga abantu abali eyo gyooli, naye jjukira nga bwewagambye ebitone Katonda abigabira abantu abaweera. Ebingi ennyo sagala kubigendamu, naye waliwo obutamanya bwa maanyi ddala mpozi bwenyinza nokuyita gaboggola, ku bintu nga ebyo byowandiika mbu Omukakwa yeyazza enjole ya Ssekabaka Muteesa II, jjukira nti nga Musajjalumbwa bweyakugambye, era Omulango nomukakwa oyo ababbi ate nga batemu era bebamugulako olutalo nebamugoba mu Lubiri lwe ate nebamulumba gyeyagenda nebamutta. Oba ddala olimwana wa ssaza ekyo sikimanyi, bangi bogera ebintu bingi amazima bwegatakwatagana omuntu alina ebeetu okubuusabuusa. Wano tolaga nakumanya Omuganda yaani. Naye wandibadde okimanyi nti Abaganda baayagala okutandika olutalo nga Kabaka bamugobye mu Lubiri, wuliriza ku Luyimba lwa Dan Mugula oluyitibwa 1966, ojja kuwulira ebyaaliwo era omanye nnokumanya nti kyaali kyetuyita common knowledge. Ate okugamba nti Omunyankole yeyalwaanirira eddembe lya Baganda lyebatalina, oyonoona biseera, bimanyiddwa bonna Abaganda aba ddala ani eyasooka mu nsiko. Nate ezo ensobi kati Abaganda bazinogera eddagala era tofaayo ggwe genda mu maaso nebyokoleera ensi yo ebisinga rediyo Yabaganda nebirala abantu byebakola oba byebakoze wano gyooba buli alina kyakola alina kusooka kukitegeeza ggwe. Wandisoose oba wa Ssaabasajja nakuwa obwaami obwo nolyooka ojja nga olina ebikwogerako. Ekitali ekyo, kola ebibyo ebigasa Oleke nabalala bakole byebakola. Nga byowandiika wano byolowooza nti bigasa nnyo, ate biyinza okukufuula omulabe wabantu. Kisingako singa ogenda mu maaso ne UN, Mutesa II yeyasookayo naye. Gezaako nokuteesa nokukola byonna byoyagala naba Nyamulenge banno, mutegeragane naye eno abantu bajja kukola byebamanyi era totagala tolina kyonna kyosobola kukyuusaako wadde abakusingako tebalina kyebayinza kukola kuziyiza Ddunda Liso Ddene. Omusaayi gwaayiika, guyiise era gukyayiika. Ggwe linda ogugwo ngowa baana bo, anti ekitta atabadde….ate nesikirabanga …. naye tolina buyinza yadde wano ku nsi yadde okuva mu ggulu bugaana bantu kwelwanaako nga bwebalaba oba bwebalowooza. Eno site eteesa bya Buganda byokka. Ebyo byoyogeera bitwaale nga bwebakikugambyeeko mu bantu abajja okubinyumirwa nokutegeragana naawe. Mpozzi nekisemba, Katonda oyo gwogambye nti omwenkana obutuukirivu, ffe tumumanyi nti wa waggulu nnyo ku bitonde bye byonna era tewali kimwenkana wadde ebiri munsi wadde ebiri mu ggulu. Oyo yatuwa dda ekkubo okwelwaanako, era tukikakasa mu kukkiriza nti ajja kutuwa obuwanguzi ppaka lwetunalinnya ku balabe baffe abalabe ba Buganda. Kale wano byowandiika ate nga bingi byowandiika, bya kumala biseera, tebyeetagisa genda osomese abalala, naddala ndowooza aba Rwanyalitara abakkiriza nti basinga Katonda amaanyi mpozzi nga kyekibabbisa nokutirimbula namungi wa bantu eyenkanidde awo. Ekibi bwodda wano okuvvoola Katonda tuwulira nga ffe abalina omusango okukuleka. Wano tuli bantu ba Katonda kale kisingako nogenda mu basaddaasi abalina omulimu omuneene ogwokusuula Katonda we Butonda. Nze ndowooza eyo amagezi go bayinza okugetaaga, wadde ekikakafu kiri kimu, tewali kijja kubawonya. Wano tetujja kufuna mirembe era tewali kyetutajja kugeezaako okubakomya okukwaata abaana abaweere nabakadde abe myaaka 100 nemubasobyaako, obuseegu, obubbi, okusadaaka, okutabulabula Abaganda ba Katonda, byonna ebinyiiza Katonda waffe. Luno olutalo lutukuvu, lwa good na evil. Ddayo mu camp yo, tulinde Katonda kyanasalawo, anti tewali wadde akakoola akava ku muti nekagwa wansi nga takakkirizza. Byeebyo munnaffe.\nFebruary 16, 2010 at 1:54 am #26085\nWamma Mulongo ggwe ontangaazizza okusinga bwe mbadde mmanyi. Ekikulu era nga bwe nnagamba, okuva mu mwaka gwa 2000 sibaddeeyo eka (Uganda) n’okutuusa leero. Bingi ebifa eka mu butuufu mbadde sibigoberera nnyo okutuusa lwe nnalaba Ababaka.com ne radio y’Abaganda. Sibadde musomi nnyo wa mawulira g’Eka kubanga empapula nga The New Vision ne Bukedde mpapula za gavumenti kale nnakoma dda okuzisoma emyaka gyekulungudde. Nzisoma bbalirirwe. Eka teriiyo lupapula lwa Buganda olwesigika lwe tusobola okusomera ku ntetenusi(Internet)?\nMu kino kye ntegeeza nti Mulongo ampadde okumanya ebisingako ku bye mbadde mmanyi ebifa eka okusinga ba Busagwa, Machati ne Musajjaalumbwa ababadde bangoba obugobi olw’ebirowoozo byange okuba nga tebikwatagana na kumanya kwabwe. Naye ndowooza kati banaakitegeera nti tubadde tetukwatagana kubanga bye bamanyi ebifa eka bingi nze mbadde sibimanyi.\nMu butuufu bwe mmaze okusoma ebbaluwa ya Muolong ngenze ku Ababaka.Com nneeyongere okuyiga ebifa eka. Nsanzeeko omukutu ogwa Ggwanga Mujje. Ngusosmye ne ngumalako. Gumpadde okumanya bingi ebifa eka ebitali birungi era ebiruma Abaganda. Naddala nsomye ku lukiiko lwa Katikkiro JB Walusimbi n’Abazzukulu ba Buganda, Bye nsomye binsanyusizza nnyo era ne ngiga bingi ebifa eka.\nBwe ng’amba nno binzibudde amaaso ne mmanya lwaki abasajja bali ba Busagwa, ba Machati ne Mugereka babadde bangoba. Kye babadde bangobera mbadde sinnakitegeera naye kati ntegedde lwaki babadde bansunguwalira bwe batyo. Ekituufu ebifa eka birabika bingi ebituusizza abantu baffe okunyiiga ennyo bwe batyo.\nNze kwekugamba bimpaawazizza amatu okuwulira nti bwe bityo ddala bwe biri. nze mbadde mbitwala ng’ebigambo by’abantu abawandiika okwesanyusa oluusi okunyumya obunyumya emboozi naye bye nfunye ku mikutu egitali gimu ku Ababaka.com bimpadde okutangaala.\nSsinga bannange abo baali bawandiika nga bandaga ebifa eka nga Mulongo bw’alafuubanye, nnandibadde nnategeera dda. Abuulira omugezi bagamba teyeeruma lulimi. Kyokka mwenna mbeebaza kubanga Bajjajjaffe baagamba nti Ebivumo oluusi biyamba. Mwebale okunvuma bwe mutyo, Akugoba y’akuwa ekkubo!\nOkuva lwe nnava eka mu 2000 wamma bingi nnyo ebitali birungi byeyongedde nnyo era abantu baffe bali ku bugubi ddala.\nFebruary 16, 2010 at 9:42 pm #26089\nBwemutyo mubuzabuza nga batunzi ba Kamulali nti “byebatunda biwooma” Mulaka-Ntanzi oba olina abaana abato ebyo byooba obanyumiza!! Tulabye Intelligence Systems nyiingi Ku Nsi kuno era waliwo naba Russia lwebaddukanga ewaabwe nebasaba Obutuuze mu Amerika era nebeyongera kukettera nsi yaabwe!!Oba Tomanyi bifa Mu nsi nga Uganda ate nga Omanyi Lubaale genda mumaaso!!!\nMay 10, 2010 at 9:34 pm #26408


Nja kumalawo ekibbattaka mu Bunyoro - Mugisha Muntu\nPoliisi ereetedde Bobi Wine akakodyo\nEbya Museveni ne Kagame bireka wa basajja ...\nOMUYAMBI wa Pulezidenti Resty Nakayenga Kiguli, ali mu kattu oluvannyuma lw'okumuloopa ewa Minisita ng'entabwe eva ku ttaka ly'e Bunnamwaya. Bamututte n'ewa Kaliisoliiso wa gavumenti amunoonyerezeeko ku ngeri gye yeeyingizza mu by'ettaka ate ng'obuvunaanyizibwa obwamuweebwa, tebulina kakwate na ttaka.\nOmutaka William Serumaga ow'e Ngobe Bunnamwaya ye yawandiikidde Minisita avunaanyizibwa ku nsonga z'Obwapulezidenti Ester Mbayo ng'amutegeeza nti ye nannyini ttaka eriri ku Block 265 Poloti 622, 645, 827, 834, 1576 ne 1577 nga yaligula wakati wa 1960 ne 1983; nti kyokka Nakayenga kati akolagana n'abagambibwa okuba abafere mu by'ettaka okukaayanira ettaka eryo n'ekigendererwa eky'okulyezza.\nSerumaga mu bbaluwa ye yategeezezza nti abasajja b'ateebereza nti bafere, bakozesa erinnya ly'amaka g'Obwapulezidenti okutiisatiisa abali ku ttaka lino nga baagala baliveeko ate ng'ebiwandiiko biraga nti ettaka lya Sserumaga.\nKigambibwa nti enkaayana zisituse lwa pulojekiti y'oluguudo lw'e Bunnamwaya Abachina lwe baatandise okukola; ng'abakaayana baagala okufuna ssente z'okuliyirirwa ze baamaze okutegeerako nti zijja.\nNakayenga nga ye muyambi wa Pulezidenti ku nsonga z'abavubuka, abalema n'abatalina mwasirizi yasoose kuweereza bbaluwa eyita abatuuze mu lukiiko bateese ku nsonga z'ettaka eryo ng'agamba nti yatuukirirwa aba famire y'omugenzi Kasalina Nkinzi (Omumbejja) nga bagamba nti ettaka lyabwe nti era Serumaga ne banne abalala okuli Eric Kaggwa Kigozi ne John Baptist Walusimbi nti baalifuna mu bukyamu.\nBaalinze Nakayenga mu lukiiko lwe yayise ku Mmande nga tebamulaba, wabula oluvannyuma yasindise omusajja Cyrus Nsubuga eyeeyanjudde ng'omukozi mu maka g'Obwapulezidenti.\nNsubuga yatunudde ebiriroliro nga looya Abdul Katuntu omu ku bannamateeka ba Serumaga amwokya kajogijogi w'ebibuuzo nga batudde mu ofiisi ya Ssentebe w'ekyalo Ngobe, John Ssemakadde Ssekandi.\nKatuntu yasoose kugamba Nsubuga nti nga tebannaba kubaako kye boogera, asooke abalage densite ye ey'omulimu ekakasa nti akola mu maka g'Obwapulezidenti ne bitabuka. Nsubuga yabagambye nti, densite y'omulimu yabadde agyerabiddeyo wabula yabadde atambudde ne densite y'eggwanga.\nKatuntu yamulemeddeko abannyonnyole ky'akola mu maka g'Obwapulezidenti nga Nsubuga akotese mutwe mu ngeri eraga okusoberwa. Katuntu yagambye nti: Tukooye abafere abasumbuwa abantu ku ttaka; mmwe mwonoona n'erinnya lya Pulezidenti.Katuntu yalemeddeko n'ategeeza Nsubuga nti yabadde amutwala ku poliisi annyonnyole lwe yatandika okukola mu maka g'Obwapulezidenti era Nsubuga n'atandika okwegayirira ng'a bw'agamba nti:\nMukama wange nsonyiwa sigenda kubiddamu. Katuntu oluvannyuma yategeezezza Nsubuga nti yabadde asonyiddwa okutwalibwa ku poliisi kyokka n'amulabula obutadda ku ttaka.\nGye buvuddeko, Nsubuga ng'ali n'omusajja omulala, baagenda e Bunamwaya ne basanga Abachina abaali baleese tulakita okutandika okukola oluguudo ne babalagira okuggya tulakita ku ttaka bunnambiro ne babategeeza nti singa banaddamu okugisanga ng'esenda awantu wonna, bajja kugikumako omuliro.\nNakayenga olukiiko yasooka kuluyita nga August 8, 2019 wabula n'atalabikako ate ne lwe yazzeemu okuyita nga August 20, 2019 era teyalabiseeko; wabula n'akkiriza nti ye yatumye Nsubuga gwe yayogeddeko ng'omu ku bayambi be.\nNakayenga mu bbaluwa eyita olukiiko yali alambise nti, olukiiko lugenda kutuula ku poliisi y'e Ngobe kyokka atwala poliisi olukiiko n'alugaanayo ne baluzza ku Kkanisa ya Redeemed Ngobe nayo abakulira Ekkanisa ne balugaana okutuusa lwe baatudde mu ofiisi ya ssentebe.\nEttaka erisinze okubaako enkalu liri ku poloti bbiri okuli 1576 ne 1577 nga zombi ziwerako yiika 4. Ku poloti 1577, eya yiika bbiri, Abachina abagenda okukola oluguudo lw'e Bunamwaya we baatadde enkambi yaabwe era we bagenda okusinziira okukola oluguudo; nga kati enkaayana zino zigootaanyizza n'enteekateeka z'okukola oluguudo.\nSerumaga 80, yagambye nti, ettaka lino, yaligula ku musajja Dauda Ssaalongo. Yasooka kugula yiika bbiri eziri ku poloti 1576 mu 1965 oluvannyuma n'agula ne poloti 1577 mu 1983. Yagambye nti, Dauda yalina yiika ttaano n'amuguzaako nnya ate emu eyasigalawo we baazimba ekkanisa ya Redeemed kati eriraanye Abachina we bazimba enkambi yaabwe.\nYagambye nti, Dauda yasooka kumukolera ndagaano oluvannyuma lw'ekiseera n'amuwa obuyinza okwekutula ku kyapa kye nti kyokka, ekyapa kya Dauda, tekirina we kiragira nti ettaka lyali lya Mumbejja Kasalina Nkinzi. Yagambye nti, famire Nkinzi egezaako kukozesa lukujjukujju okukaayanira ettaka lye batalinaako kakwate, n'agattako nti ebbanga lyonna abadde akozesa ettaka eryo ng'alundirako era yeewuunya okulaba ng'abakaayana bavuddeyo kiseera kino.\nMuzeeyi Sserumaga yagasseeko nti, emisango gy'ettaka tebagimaliriza na kutiisatiisa bantu wabula giggweera mu kkooti n'agamba nti, tamanyi lwaki abakaayana mu kifo ky'okukwatagana ne Nakayenga, tebaagenda mu kkooti.\n"Nze ne bwe nfa, bwino ajja kusigalawo era aba famire bajja kusigala nga batambuza ensonga okuggyako nga nabo babasse ne babamalawo ate ne bwe babatta, ebiwandiiko tebasobola kubitta." Serumaga bwe yategeezezza.\nNakayenga bwe yabuuziddwa engeri gye yatuuka okuyingira mu nsonga z'ettaka lino ate ng'obuvunaanyizibwa bwe buli ku nsonga z'abavubuka, abalema n'abatalina mwasirizi, n'ategeeza nti ye ng'omuntu yali amanyi Nkinzi era abazzukulu bwe baamutuukirira ne bamuyitiramu n'asalawo aziyingiremu kubanga yabalaba nga bagwa mu ttuluba ly'abatalina mwasirizi.\nWabula yagasseeko nti ye ne banne bwe baali ku kakiiko ka Presidential Land Task Force, baasigaza obuyinza okukola ku nsonga z'ettaka wadde nga baaweebwa obuvunaanyizibwa obulala.\nKyokka twategeezeddwa nti ekiseera ekyaweebwa akakiiko kyaggwaako dda nnyo era kaaliko abantu nga Hajji Sseddunga, Haji Abdu Nadduli n'abalala, tekakyakola.\nYagambye nti yakitegedde nti baatutte okwemulugunya ewa Minisita n'ewa Kaliisoliiso wa gavumenti nti era alinze ayitibwe okwewozaako. Bwe yabuuziddwa oba eky'okuba nga yayingira mu nsonga zino kubanga yali amanyi Nkinzi tekimuteeka mu mbeera eraga kyekubiira, n'agamba nti ajja kuwuliriza buli ludda era nti waakugenda mu maaso okugoberera ensonga eno okukakasa nti egonjoolwa.\nBabayiiridde asidi e Mityana\nEyabadde avuga mutabani wa Bukenya poliisi emukutte\nBenon Kibuuka â€˜Haji Bumaaliâ€™ owa Bakayimbira bamuyiridde asidi\nPoliisi ereetedde Bobi Wine...\nABEEBYOKWERINDA baleese akakodyo akapya okulemesa Robert Kyagulanyi Ssentamu (Bobi Wine) okukuηηaana abantu abangi...\nAbavuganya ku bwapulezident...\nLeero ku Lwokubiri nga November 24, 2020: Yoweri Kaguta Museveni ali Mbale. Robert Kyagulanyi Ssentamu ali...\nEbizuuse mu kufa kwa Katamb...\nENFA y'omukungu wa FUFA, Katamba Musoke, amanyikiddwa nga Ojuku, omutuuze ku kyalo Kiyanja e Mpereerwe bitabudde...


出 埃 及 記 30 CUVS - Okuva 30 LCB | Biblica América Latina\n出 埃 及 記 30 CUVS - Okuva 30 LCB\n1“Onookola ekyoto mu miti gya akasiya, okwoterezangako obubaane. 2 Kya kwenkanankana, sentimita amakumi ana mu ttaano buli ludda mu buwanvu ne mu bugazi; era kinaabeera n’obugulumivu bwa sentimita kyenda. Kubeeko amayembe amakole mu muti ogw’ekyoto nga si mayungeko buyunzi. 3 Ekyoto okiteekeko zaabu kyonna, waggulu ne mu mbiriizi, ne ku mayembe. Era kikolereko omuge ogwa zaabu okukyetooloola. 4 Wansi w’omuge, mu mbiriizi z’ekyoto zombi, kolerawo empeta bbiri eza zaabu, okuyisaamu emisituliro gyakyo nga waliwo gye kitwalibwa. 5 Emisituliro ogikole mu muti gwa akasiya, era ogiteekeko zaabu. 6 Ekyoto kitereeze mu maaso g’eggigi awali essanduuko ey’endagaano, awali ekisaanikira, ye ntebe ey’okusaasira, ekiri ku Ndagaano; awo we nnaakusisinkana.\n7 “Alooni anaayotezanga obubaane buli nkya, bw’anajjanga okulongoosa ettaala. 8 Era Alooni bw’anajjanga okukoleeza ettaala akawungeezi, anyookezenga obubaane mu maaso ga Mukama mu mirembe gyammwe gyonna. 9 Ku kyoto kino tojja kwoterezaako bubaane bulala, wadde ekiweebwayo ekyokebwa, newaakubadde eky’eŋŋaano era tojja kufukako ekiweebwayo eky’ekyokunywa. 10 Alooni anaakolanga omukolo ogw’okulangiririra ku mayembe gaakyo omulundi gumu mu buli mwaka. Okulongoosa kuno okwa buli mwaka kunaakolebwanga n’omusaayi ogw’ekiweebwayo olw’ekibi mu mirembe gyammwe gyonna egigenda okujja. Ekyoto kya Mukama kino kitukuvu nnyo.”\n11 Awo Mukama n’agamba Musa nti, 12 “Bw’onoobalanga abaana ba Isirayiri, buli gw’onoobalanga anaasasulanga omuwendo eri Mukama olw’okununula obulamu bwe mu kiseera mw’abaliddwa, kawumpuli aleme okubagwamu. 13 Buli abalibwa ne yeegatta ku bamaze okubalibwa, anaawaangayo gulaamu mukaaga eri Mukama, ng’okubala okw’Awatukuvu okutongole bwe kuli. Sekeri emu yenkanankana ne gera amakumi abiri. Gulaamu omukaaga zinaaweebwangayo ng’ekiweebwayo eri Mukama. 14 Bonna abeegatta ku bamaze okubalibwa, okuva ku b’emyaka amakumi abiri egy’obukulu, n’okweyongerayo, anaawaayo ekiweebwayo ekyo eri Mukama. 15 Abagagga tebaawengayo kusussa kitundu kya sekeri, n’omwavu taawengayo kitatuuka kitundu kya sekeri bwe munaawangayo ekiweebwayo eri Mukama olw’okwetangirira obulamu bwammwe. 16 Ensimbi abaana ba Isirayiri ze banaakuwa onoozikozesanga ku mirimu gy’Eweema ya Mukama ey’Okukuŋŋaanirangamu. Kinaabanga ekijjukizo mu maaso ga Mukama, olw’okwetangirira obulamu bwammwe.”\n17 Awo Mukama n’agamba Musa nti, 18 “Onookola ebbensani enaabirwamu nga ya kikomo ne ky’etuulako nga kya kikomo. Giteeke wakati w’ekyoto n’Eweema ya Mukama ey’Okukuŋŋaanirangamu; osseemu amazzi. 19 Alooni ne batabani be ge banaakozesanga okunaaba engalo zaabwe n’ebigere byabwe. 20 Bwe banaabanga bagenda okuyingira mu Weema ya Mukama ey’Okukuŋŋaanirangamu, banaanaabanga amazzi, baleme okufa. Era ne bwe banajjanga ku kyoto okuweereza nga bawaayo eri Mukama ekiweebwayo ekyokye n’omuliro, 21 banaanaabanga engalo zaabwe n’ebigere byabwe, baleme okufa. Kino kinaabanga kiragiro eky’olubeerera eri Alooni n’ezzadde lye emirembe gyonna.”\n22 Awo Mukama n’agamba Musa nti, 23 “Ddira ebyakawoowo bino eby’omuwendo: Kiro mukaaga ez’omugavu omuyenge omuka, ne kiro ssatu eza kinamoni, ne kiro ssatu eza kalamu omuwoomerevu; 24 ne kiro mukaaga eza kasiya, ne lita nnya ez’amafuta g’omuzeeyituuni; ng’ebipimo by’obuzito bw’omu Watukuvu bwe biri. 25 Bino byonna obikolemu amafuta amatukuvu ag’okusiiga, nga bigattikibbwa bulungi ng’ebikoleddwa omutabuzi w’eby’akawoowo, ne galyoka gabeera amafuta amatukuvu ag’okufukibwangako. 26 Olyoke osiige n’amafuta ago Eweema ya Mukama ey’Okukuŋŋaanirangamu, n’Essanduuko ey’Endagaano, 27 n’emmeeza n’ebibeerako byonna, n’ekikondo ky’ettaala n’ebyakyo byonna, n’ekyoto eky’obubaane, 28 n’ekyoto eky’ekiweebwayo ekyokebwa n’ebikozesebwako, n’ebbensani ne kw’etuula. 29 Obyawule bifuuke bitukuvu nnyo, era buli ekinaabikomangako nga nakyo kifuuka kitukuvu.\n30 “Alooni ne batabani be onoobafukako amafuta, obaawule, balyoke bampeerezenga nga bakabona. 31 Era abaana ba Isirayiri obagambe nti, ‘Gano ge ganaabanga amafuta gange amatukuvu ag’okufukibwangako, mu mirembe gyammwe gyonna. 32 Tegajjanga kufukibwa ku bantu ba bulijjo; era tewabangawo amafuta amalala agatabulwa mu ngeri eno. Gano matukuvu, era mujjukirenga nti matukuvu. 33 Omuntu yenna anaakolanga amafuta ga kalifuuwa okufaanana ne gano, oba anaafukanga gano ku muntu yenna atali kabona, anaawaŋŋangusibwanga, n’ava mu bantu b’ewaabwe.’ ”\n34 Awo Mukama n’agamba Musa nti, “Ddira ebyakaloosa bino eby’omuwendo ennyo: sitakite, n’onuka, ne galabano, n’obubaane obuka, nga byenkanankana obuzito, 35 Okolemu ebyakaloosa eby’omuwendo, bibe ng’ebikoleddwa omukugu w’ebyakaloosa. Obiteekemu omunnyo bibeere birongoofu era nga bitukuvu. 36 Onoggyako ekitundu n’okisa ne kifuuka lufufugge, n’okiteeka okwolekera Essanduuko ey’Endagaano mu Weema ya Mukama ey’Okukuŋŋaanirangamu, awo we nnaakusisinkananga. Ekyo kinaabeeranga kitukuvu nnyo, gy’oli. 37 Temwekoleranga ebyakaloosa ebyammwe ku bwammwe mu ntabula eno; bino binaabanga bitukuvu era nga bya Mukama. 38 Omuntu yenna alikola ebibifaanana yeesanyuse olw’akaloosa kaabyo, anaawaŋŋangusibwanga, n’ava mu bantu b’ewaabwe.”\nLCB : Okuva 30


Bukedde Online - Akawumbi Museveni ke yawa aba Park yard katabudde abasuubuzi\nAkawumbi Museveni ke yawa aba Park yard katabudde abasuubuzi\nOkuloota ngâ€™empologoma ekugoba kitegeeza...\nKalondoozi wa Bukedde alaze engeri ssente zino gye zifuuse ekyambika ezituusizza nâ€™abasuubuzi abamu okwewa obutwa bafe baveewo.\nGUWEZE omwaka mulamba bukya basuubuzi bâ€™omu katale ka Park Yard batandika kuwolebwa kawumbi ka ssente akaabasuubizibwa Pulezidenti Museveni oluvannyuma lwa nab\nGUWEZE omwaka mulamba bukya basuubuzi bâ€™omu katale ka Park Yard batandika kuwolebwa kawumbi ka ssente akaabasuubizibwa Pulezidenti Museveni oluvannyuma lwa nabbambula wâ€™omuliro ogwasaanyaawo ebyamaguzi byabwe byonna.\nNa buli kati omuliro ogwakwta nga February, 25 2009 tewali lipoota yonna yali efulumye ngâ€™erambika ekyavaako omuliro guno!\nOluvannyuma lwâ€™omuliro, abantu abâ€™enjawulo okuli bannabyabufuzi, abayimbi ne bannabizinensi baasuubizaÂ okudduukirira abasuubuzi bano.\nPulezidenti Museveni yasuubiza kawumbi, bazeewole okuzzaawo bizinensi zaabwe awatali kusasula magoba.\nSsente zaali zaakuyita mu kibiina kyâ€™obwegassi era abakungu okuva mu kitongole kya Uganda Cooperative Savings and Credit Union (UCOSCU) ekivunaanyizibwa ku bibiina bwâ€™obwegassi mu ggwanga era ekikolera wansi wa minisitule yâ€™ebitongole ebiwozi bya ssente (micro finance) ekulemberwa Minista Ruth Nankabirwa baayingira akatale kano okulaba ekibiina kyâ€™abasuubuzi kye basobola okukolagana nakyo.\nAkakiiko akaali kaddukanya akatale mu kiseera ekyo nga kakulemberwa Godfrey Busuulwa kassaawo ekibiinaÂ kya Kampala United Park Yard Savings & Credit Society era akawumbi ka Museveni mwe kaayita okutuuka ku basuubuzi.\nMu April wa 2009, abasuubuzi baatandika okwewandiisa mu kibiina kino okufuna obwammemba, nga buli omu asasula 15,000/- . Ku zinoÂ 5,000/- za kwewandiisa ate 10,000/- zaakugula mugabo. Omusuubuzi yabanga waddembe okugula emigabo gyonna gyâ€™aba ayagadde.\nSsente zino bwe zaali zisuubizibwa abasuubuzi baategeezebwa nti zaali za kubawola nga tekuli magoba kyokka akakiiko ka SACCO kaazissaako amagoba ga bitundu 17 ku 100 okusobozesa okuddukanya ekibiina nâ€™okulaba nga kisigalawo singa akawumbi kaba kamaze okuzzibwayo.\nSinga omuntu abeera ngâ€™ayagala kwewola mulundi mulala amagoba gano nga geeyogerako okutuuka mu bitundu 19 ku 100 okukendeeza abadda okwewola!\nAmateeka agafuga SACCO\nAkawumbi kano kaawolebwa basuubuzi ba Park Yard bokka kyokka singa obeera oyagala okugula emigabo mu SACCO eno ne bwâ€™otoba musuubiziÂ mu katale kano okkirizibwa.\nOmufuna ssente bwâ€™oba oli omu olina okuba nâ€™omusingoÂ okusingira ddala omudaala mu katale kano.\nBwâ€™oba tolina mudaala onoonya abasuubuzi abalala abatalina midaala ne mwegatta abantu nga bataano olwo ne muweebwa ssente.\nSsente zino zirina okusasulwa mu bbanga erikuweebwa, bwe zikulema ebibyo babitwala.\nSsente ziriko amagoba ga bitundu 17 ku 100, wabula singa weewola omulundi ogwokubiri oba okusingawo geeyongerako.\nBammemba abaasooka okwewandiisa baali 1,010, olwo nga April 13 ne batuula ku ssomero lya Buganda Rd P/S mu lukiiko olwakubirizibwa omumyuka wa RDC owa Kampala Nnaalongo Rose Kirabira ne balonda akakiiko akaddukanya ekibiina.\nSsentebe baalonda Charles Lubega, Yudaya Namuganga ye mumyuka, Moses Isriate ye muwandiisi era maneja, Abubaker Mulinde mukungu, Abdallah Kaweesi ye muwanika, Shakira Nakiberu mukungu.\nGavumenti ngâ€™eyitira mu kitongole kyayo ekya Uganda Cooperative Savings and Credit Union (UCOSCU), yatandika okuwa ekibiina kino obuyambi okuli okukipangisiriza ofiisi kati okuli banka ya SACCO eno ku kizimbe kya MK plaza.\nKyokka abaali basuubira ssente amangu baddemu bakole basasule amabanja, ssente zaafuuka gannyana!\nYo Gavumenti ngâ€™gamba nti abakulira ekibiina kyâ€™abasuubuzi beetaaga okusomesa sikulwa babulankanya ssente za Pulezidenti.\nMinisita Ruth Nankabirwa yatongoza bbanka ya SACCO eno mu July wa 2009, era ssente ezaasooka obukadde 200 zaagabibwa. Olwo nga bammemba baweze 1,521 nga bonna awamu basabye ssente eziwerera ddala obuwumbi 5.\nMu April wa 2010 obukadde obulala 400 bwaweerezebwa abasuubuzi. Mu kiseera kino ekibiina kyalimu bammemba 1,600, anti abamu na kati bagamba nti osanga ku ssente 15,000/- ze baawaayo okwewandiisa bano kwe baggya ssente ezaabawolwa!\nMu August wa 2010, obukadde 400 obwali bubulayo okumalayo akawumbiÂ bwaweerezebwa. Mu kiseera kino ku bukadde 200 ezaasooka okuwolebwa, abasuubuzi baali bazzizzaawo ezisoba mu bukadde 55 nga buli mwezi bazzaayoÂ 11,111,111/- .\nWâ€™osomera bino ngâ€™ekibiina kirina bammemba 3,010 nga ku kawumbi, obukadde 222, bwe bumaze okuzzibwayo, obukadde 778 buli mu basuubuzi abeewola kyokka nga 42,200,000/- ze zisabiddwa abasuubuzi abaagala okwewola.\nAbakyala be basinze okwettanira okwewandiisa, okwewola nâ€™okuzza obulungi ssente .\nObuzibu mu kawumbi ka Museveni\nMu ntandikwa abantu bâ€™enjawulo bayingiza ebyobufuzi mu kibiina kya Park Yard, bangi baagambanga nti abawandiisiddwa bayingiziddwa mu NRM.\nOmukungu wâ€™ekibiina Mulinde agamba nti abasuubuzi mu katale kano ne bammemba tebamanyi makulu ga kutereka era abasinga okwewandiisa baagala kwewola ssente naye nga tebatereka.\nOkukandaaliriza abasuubuzi nga tebafuna ssente kyabaggyisa obwesige mu kibiina, ateÂ okussa amagoba ku ssente zino kyanyiiza abasuubuzi abamu ne babuuza nti oba Museveni ssente yazibawa beewole ku bwereere amagoba gaaki?\nAbasiraamu abamu baagana okwewola ssente zino kubanga zassibwako amagoba.\nAbasuubuzi bangi baasaba ssente nnyingi ze bataasobolaÂ kukozesa bulungi.\nEkitongole kya UCOSCU kyasuubiza mu ntandikwa okuyambako emyaka ebiri omuli nâ€™okusasula abakozi be baaweereza, kyokka baaliwo emyezi mukaaga.\nSsente baaziwaayo akaseera katono nnyo. Omwaka ogumu gwokka tegumala buli muntu kuba ngâ€™afunye ku ssente zino\nAbasuubuzi bye boogera\nRobinah Nansubuga omusuubuzi wâ€™engatto:\nNnaakeewola emirundi ebiri kubanga ssente ze nneewola nazikozesa ne nnyongera ku bungi bwâ€™engatto ze nsuubula nâ€™amagoba ge nkola gannyambye ennyo okutumbula buzinensi yange.\nOkufuna obulungi mu ssente zino ezimu nazikozesa okwongera mu bizinensi yange ate endala ne nzirundamu enkoko.\nShaban Kibirige, asuubula engatto enkadde:\nÂ Abasuubuzi bangi bwe tubabuulira ku ngeri gye tufunyeemu mu ssente zino balabika nga nabo bandiyagadde okuzifunako wabula bangi tebamanyi kye bayinza kukola okuzifunako. Abali ku kakiiko akaddukanya SACCO yaffe bongere amaanyi okusomesa abasuubuzi ku ngeri gye basobola okufunamu ssente nâ€™okuzikozesa obulungi.\nGrace Namubiru atunda ensawo: Ssente zino nzikozesezza okutandikawo amatabi amalala mwe nsobola okuggya sente eziddukanya bizinensi yange nâ€™okusasula ebbanja.\nVanessa Lubega yagula firiigi:\nNalwawo okusaba ssente zino olwâ€™okuba sirina mudaala. Abalala nga mbatya okudduka ne ssente ndusigalemu okusasula ebbanja lyonna. Oluvannyuma lwâ€™okufuna abantu be nsobola okukwatagana nabo nasaba ssente zino era nfunye amaanyi mu bizinensi.\nErias Ashaka atunda engatto enkadde:\nMikwano gyange baasooka ne bampola ngâ€™akatale kayidde era nagenda okufuna ssente zâ€™akawumbi nga nnina we ntandikira.\nAkawumbi ka Museveni kata kanzite, Milly Namatovu omuwanisi wa zooni ya Nsawo:\nNasaba akakadde kamu okuva mu kibiina nga nnina oluleka ku akawunti 200,000/- ku akawunti yange olwo nga nnina kufuna 800,000/-.\nÂ Nga mmaze okuggyayo ssente zino nalina okusasula 180,000/- ngâ€™amagoba mu myezi mukaaga gyokka.\nNga nnaakamala emyezi esatu gyokka, abakulira ekibiina nga bakulembeddwaamu MulindeÂ baasiba omudaala gwange nga sirina wadde okugusemberera .\nBandagira okusasula ssente zino mu nnaku ssatu zokka. Nagenda ne neegayirira abantu bano okumala ennaku bbiri nga sikyakola wabula ne beerema era wano we nakakasiza nti sikyali kyakukola kwe kusalawo waakiri nfe.\nNnamira amakerenda 60 mu ofiisi yâ€™ekibiina, ekibi abasuubuzi banzirusa e Lubaga mu ddwaaliro.\nSsentebe wa Nsawo zooni Alex Mukalazi:\nSsente zâ€™osaba si ze bakuwa kyokka ate nga ntono nnyo ezitasobola na kuyamba muntu kuzzaawo wadde ekitundu kyâ€™emmaali ye gye yafiirwa.\nBwâ€™osaba ssente olina okulekayo omuwendo ku akawunti yo mbu za yinsuwa, VAT nâ€™ebirala bye tutategeera kyokka nga bwâ€™otuuka okusasula osasula ssente zonna ezaakuweebwa mu biwandiiko sso si ze wafuna entuufu. Kino tulaba nga batubba.\nLukka Baanabakintu atunda amasuuka:\nPulezidenti Museveni nâ€™abakungu okuva mu ofiisi ye abajja okutusomesa ku nkola ya ssente zino bye baatugamba nga si bye bikolebwa. Twategeezebwa nti ssente za kwewola ku bwereere kyokka kati baazissaamu amagoba amayitirivu. Bwâ€™olemererwa okusasula wadde ennaku bbiri zokka mu mwezi olina okusasula engassi ya 20,000/- . Bino bikolebwa abantu abatonoÂ abali mu ofiisi yâ€™ekibiina.\nMuhamad Kiberu omusuubuzi wa leediyo nâ€™ebyâ€™amasannyalaze ebirala:\nSsente zino nnali nzeesunze, naye bwe baazissaamu amagoba ne nzeenenya kuba eddiini yange tezikkiriza.\nMaria Kuyirwa atunda ebitabo ku mwala:\nNze ekinnemesezza okwewola ssente zino, sisobola mbeera na bunkenke buli mu kusasula ssente zino. Oyinza nâ€™okulemwa okukola anti nga buli kiseera weeraliikirira.\nIsmail Butengo amanyiddwa nga Mukwasi:\nEkizibu ekingâ€™aana okwewola ssente zino yâ€™engeri gye tulaba ngâ€™abeewola ssente bakaaba nâ€™engeri gye zisasulwamu. Abamu bagamba nti bamala okusasula ssente ze beewola ne ziggwaayo kyokka abakulira SACCO ne basigala nga bakyababanja!\nFrancis Byebiri atunda obuveera:\nEkyannemesa okufuna ssente zino kwe kuba nti ogendayo ngâ€™olina omuwendoÂ gwâ€™oyagala okuweebwa kyokka bbo abakulira ekibiina ne bakuwaako ze baagadde.\nMinisita wa Bonna baggaggawale Ruth Nankabirwa:\nSsente zino zaaweeba abasuubuzi bazeewole ku bwereere wabula abakulira ekibiina baalina okusala amagezi okulaba nga bafuna ssente ezitambuza ekibiina kyabwe gamba okusasula abakozi, okugula ebyâ€™okukozesa ngâ€™empapula nâ€™ebirala kubanga oluvannyuma lwâ€™omwaka akawumbi kano kalina okuba nga kazziddwaayo.\nMuseveni bwâ€™aba ye yawaayo ssente zino ku bwereere, amagoba gaaki? Lwaki ebyâ€™okukola bbanka tebaabirinda okutuusa ngâ€™omulundi ogusooka ogwâ€™okwewola guweddeko amagoba ne bagassaako ku oyo eyeewola ogwokubiri?\nLwaki abakulira ekibiina kyâ€™abasuubuzi batulugunyaako abasuubuzi abamu okubasasuza ssente ngâ€™ekiseera tekinnaggwaako?\nEkibiina kisinziira ku ki okuwola omusuubuzi omu emirundi ebiri ngâ€™abalala tebannafuna?\nMuseveni bwâ€™aba yali ayagala kuyamba basuubuzi, lwaki ssente yazibawa omwaka gumu ate nga kuliko amagoba mangi kumpi kusinga bbanka zimu?\nSsente bwe ziba zaaleetebwa kuyamba bantu lwaki baggyibwako byonna bye balina omuli nâ€™emidaala? Ani atwala emidaala egyo?\nAmagoba agassibwa ku ssente zino abasuubuzi bo bagafuniramu wa?\nBwâ€™oba olina kyâ€™omanyi ku kawumbi ka Pulezidenti eri aba Park yard oba ekirala kyonna kyâ€™oyagala tunoonyerezeeko wandiika â€˜kalondooziâ€™, lekawo akabanga ozzeeko obubaka obuweereze ku 8338 oba buweereze ku 0782006608.


Bukedde Online - Sijja kwegaana yunifoomu ya poliisi ngiyiiyizaamu bulamu - Musibe\nSijja kwegaana yunifoomu ya poliisi ngiyiiyizaamu bulamu - Musibe\nOmulamumuzi Bamugemereire n'akakiiko babawawaabidde...\nBasimbidde Ntebe ekkuuli okufuuka ekibuga...\nAdded 2nd April 2019\nOMUSAJJA eyeefudde owa poliisi n’abba bodaboda akwatiddwa abatuuze ne bamulumiriza nti aludde nga yeefuula owa Poliisi n’akola ebikwekweto. Godfrey Ssekayiri yakwatiddwa ku Lwomukaaga ekiro mu kikwekweto ekyakoleddwa Poliisi n’amagye ku Kaleerwe. Akulira poliisi y’oku Kaleerwe, Twair Kasembeza ye yakulidde ekikwekkweto kino Ssekayiri mwe yakwatiddwa lubona ng’ali mu byambalo bya poliisi alina owa bodaboda gw’akutte ng’amuvunaana okutika akabindo ka bantu basatu.\nOno engeri gye yabadde akolamu emirimu gye abaserikale abaabadde balawuna baamwekengedde ne bamukwata . Ssekayiri ku yunifoomu yateekako linnya lye ne nnamba enjingirire 00668 okusobola okukakasa abantu nti wapoliisi. Mu kwewozaako yategeezezza nti yali “Guide” wa takisi e Wandegeya bwe yalaba ssente ntono n’asalawo okubba yunifoomu n’engato okulaba ng’afuna ssente. “Okwegaana tekulina makulu yunifoomu n’engatto nabba bibbe okulaba nga nyimirizaawo obulamu.\nNaye bye bagamba nti nziba pikipiki si bituufu, nze nkwata battisse bubindo ne mbaggyamu ssente kale lwakuba abamu badduka pikipiki ne bazireka,’ Ssekayiri bwe yategeezezza. Juliet Nantege omu ku basuubuzi ewa Mambule yategeezezza nti Ssekayiri bulijjo bamulaba mu yunifoomu ya poliisi ng’oluusi atambulira ku pikipiki ne muserikale munne nga b bamanyi wapoliisi mutuufu.\nYagasseeko nti waliwo lw’abeera n’abavubuka abali mu ngoye eza bulijjo nga bagenda bakwata abantu abatambula ekiro wabula tebabatuusa ku poliisi babaggyamu ssente


Ebyobulamu | Dembe FM 90.4- Part 5\nAba UCU baguddemu ekiddukano\nBya Ivan Ssenabulya Ettendekero lya Uganda Christian University e Mukono liri my kabi, olwekidukano. Okusinziira ku Zacharias Muddu akulira eddwairo lya university erya Allan Galpin health center II, abantu 23 bebabadde bekiddukano, omwezi guno. Bino bibadde ku mukolo, omumyuka wa ssnekulu Rev. Canon Dr. John […]\nAbakulembeze bajjukizza Gavumenti ku taaba\nBya Shamim Nateebwa Abakulemeze mu Kampala bajukiza palament ku tteeka lya Tabacco control act erya 2015, eryabagibwa okulwanyisa nokulungamya ebyokufuweeta nokutunda ttaaba mu gwanga. Abakulembeza okuva mu division 5 eza Kampala awamu nekibiina ekilwanyisa ebiragalagala ekya Uganda health communication alliance nga bakulibadwamu amyuka mayor mumasekati […]\nOmuntu omu yeyakafa Kkolera-Gavumenti\nBya Ritah Kemigisa Gavumenti etegezezza ngabantu abakakasibwa okubeera nekirwadde kya Cholera bwebaweze 7, okuva ku 2 ababade bamanyiddwa. Minister omubeezi owebyobulamu Dr Moriku Kaducu agambye nti ekirwadde kyongedde okutaama, nga abatwaliddwa mu malwaliro okwekebejjebwa baweze 16. Wabula ono agamba nti waliwo nabatandise okusuuka, nga 8 […]\nAbalwadde ba Kolera badduse mu ddwaliro\nBya Shamim Ntaeebwa ne Juliet Nalwoga Abatuuze be Kabowa bali mu kutya, ngemitima gibewanise oluvanyuma lwabalwadde ba chjolera 2 okudduka mu ddwaliro lye Naguru gyebabadde baawuliddwa. Ababiri bano baterekeseeko lya Nalongo ne Peter nga baddus mu ddwaliro nga balumiriza nti teri ddagala. Olunaku Olweggulo ministry […]\nKolera yagobye mu Kampala\nBya Sam Ssebuliba ne Shamim Nateebwa Ministry yebyobulamu etegezezza nga bwetandise okunonyereza ku kirwadde kya Cholera, ekyagobye mu Kampala. Okusinziira ku mwogezi wa ministry yebyobulamu Emmanuel Ainebyona, abalwadde 8 kigambibwa nti bebalina ekirwadde mu kibuga. Kati akakasizza nti 2 ku bbo babakebedde nebakaksibwa nti bwalwadde, […]\nAbabaka ba palamenti baakulwanyisa mukenenya.\nBya Samuel Ssebuliba. Akakiiko ka palamenti akakola ku nsonga za mukenenya kaliko akatabo kekawandiise nga kano mwemuli obubaka obulongoseemu ababaka ba parliament bwebalina okukozesa nga banyonyola abantu ku bikwatagana ne mukenenya. Ssentebe w’akakiiko kano Alyek Judith agamba nti eby’akazuuka biraga nga ababaka n’abakulemebeze abalala bangi […]\nAbakawona Ebola bagaanidwa okwetabA mu by’okwegatta.\nBya Shamim Nateebwa. Ministry ekola ku nsonga z’ebyobulamu erabudde abantu abaakasimatuka ekirwadde kye Ebola naddala abasajja okugira nga besonyiwa ebyokwegatta, kubanga bandyongera amanyi g’akawuka kano okusasaana. Bwabadde ayogerera mu musomo gw’abanamawulire ku bikwatagana ne Ebola , akwanaganya eby’okulwanyisa Ebola mu ministry eno Dr Mariam Nanyunja […]\nGavumenti ekyalemedde ku ky’okutunda omusaayi.\nBya Ben Jumbe. Omuwandiisi wa ministry ekola ku by’obulamu Dr Diana Atwine nate azeemu okuwagira ekiteso eky’okutunda omusaaayi eri amalwaliro ag’obwananyini. Ono okuvaayo kidiriidde abantu bangi okuwakanya ekyaasalidwawo nga bagamba nti ekyandikoleddwa kw’ekulemesa amalwaliro ag’obwananyini okutunda omusaayi, sosi kugubaguza kubanga ne ministry efuna gwa bwerere […]\nKACITA eyagala abatembeyi bave ku nguudo.\nBya Ben Jumbe. Ekibiina ekitaba abasubuzi ekya KACITA kisabye KCCA okwanguwa okuteeka munkola ebikwekweto eby’okujja abatembeeyi ku nguudo mu kaseera kano akenaku enkulu. Bino bigidde mukadde nga minisita wa Kampala Betty Kamya yakategeeza nga bwebaweze omutembeeyi yenna ku nguudo. Twogedeko nakulira KACITA Everest Kayondo naagamba […]\nObwakabaka bwa Buganda buzeemu okugema Hepatitis B\nBya Shamim Nateebwa Abantu ba Beene nate bakomyeewo okwekebeza nókwegemesa ekirwadde kekibumba ekya Hepatitis B, wali mu bimuli bya Bulange. Okugema kuno kuwomeddwamu omutwe ekitongole kya Kabaka Foundation, nga Allan Edigar Kalyowa omukwanaganya wémirimu mu kitongole kino agambye nti batuukiriza obweyamo bwebakola eri Ssabasajja okulongoosa […]


Bukedde Online - Masaka City etongozeddwa wakati mu kusika omuguwa\nBannanyini bizimbe balemeddeko bazzeemu okusisinkana minisita ne bamukwasa alipoota yaabwe\nBagguddewo ekifo we basibira abato e Katosi\nWADDE nga wazzeewo okusika omuguwa mu kutongozebwa kw'ekibuga Masaka ekyafuuliddwa CITY tekirobedde bakulembeze kukitongozza era batandikiddewo emirimo nga bwe baalambikiddwa minisita wa Gavumenti ez'ebitundu, Raphel Magyezi.\nOmubaka wa Gavumenti e Masaka Herman Ssentongo n'abakungu abalala batongozza City nga basinziira mu maaso ga ofiisi za Meeya Godfrey Kayemba Afaayo mu Masaka.\nKayemba Afaayo ono afuukiddewo Loodi meeya ow'ekiseera atwala Munisipaali esattu ezaatondeddwawo mu City eno okutuusa mu kulonda kwa 2021 nga bwe kiri mu nnambika ya Magyezi.\nKyokka Ssentebe wa LCV e Masaka Jude Mbabaali n'abamukiririzaamu bawakanyizza ennambika eno nga bagamba nti wanditeereddwawo okulonda okw'amangu ne bawa abakiise bonna okulondawo obukulembeze obw'ekiseera.\nMeeya Kayemba Afaayo akkiriziganyizza n'abakungu abalala nti tebayinza kunaanyiza mu kirooto kyabwe ekyatuukiridde oluvannyuma lw'emyaka n'ebisiibo nga basabirira Masaka okufuna City n'asaba bakulembeze banne bazze ku bbali obusongasonga bwe bekwasa batambuze ekibuga kyabwe.\nLoodi Meeya Kayembaafaayo\nMasaka Herman Ssentongo\nMeeya Godfrey Kayemba Afaayo\nDr. bamuwangudde ku bwannabakyala n'akiika ensingo\nOmusajja ayiggibwa lwa kwokya mukazi we n'omwana\nKola bino weewale enjala okuvunda\nARVS ziwunyisa ebigere?\nEntumbwe togimetta bizigo


Bukedde Online - Mutebi yeetegekera fayinolo ya kikopo kya Pilsner\nMutebi yeetegekera fayinolo ya kikopo kya Pilsner\nKCCA ne Onduparaka balwanira kikopo kya 'Pilsner Super 8'\nAb'ebikonde beepikira ngule\nPilsner Super 8 Final – Saturday 3:00 PM\nKCCA v Onduparaka – Wankulukuku\nOmutendesi wa KCCA FC Mike Mutebi agambye nti wadde ng’ansimbi eziwakanirwa mu mpaka za Pilsner Super 8 ntono ddala, kiraabu zufunyemu naddala olw’okuzisobozesa okutandika okwegekere liigi nga bulyali.\nAgambye era nti omupiira gwabwe nga bakyaza Onduparaka ku fayinolo ya Pilsner Super 8 zaakubayamba okufuna obuvumu n’okugezesa abasambi nga beetegekera omupiira gwa CAF Champions League ogusembayo bwe banaakyalira Al Ahly eya Misiri ku Lwokubiri olujja.\n“Onduparaka ttiimu nnungi esambye fayinolo eziwerako. Omupiira guno si gwakusaaga kubanga ng’ojjeeko ekikopo, gugenda kuyamba ttiimu okwetegekera Al Ahly era nga gwe gugenda okufundikira sizoni ya KCCA FC eya 2017/18. Abateekamu ensimbi basaanye okwongeramu kubanga okusamba omupiira ogumu buli kiraabu eteekamu ensimbi ezisoba mu bukadde bisatu,” Mutebi bw’ategeezezza.\nOmuwanguzi waakufuna obukadde 10 ate owokubiri afuye 5 nga baakusambira Wankulukuku.\nYe Asafh Mwebaze eyaakamala ku Onduparaka wiiki emu yokka ategeezezza nti ekibuga Arua kyonna kirinze buwanguzi era abawagizi baakugwa eddalu singa ttiimu ewangula.\n“Absambi n’abawagizi omupiira bagwetegekedde. Ttiimu yatuuse mu Kampala ku Lwokuna era we tunaatuukira enkya ku Lwomukaaga nga bawummudde ekimala. Bbo abawagizi bati bali mu kkubo era nga banonye kikopo. Wabula abasambi bange okuli Gardinho Gadafi ne Ceaser Okhuti tebaliimu lwa buvune.\nAbawagizi baakusasula 5,000/=, 10,000/= ne 20,000/=.\nFIFA ekakasizza ekisaawe kya KCCA\nEbyabadde mu misinde gya MTN Kampala 2018\nVipers FC eyiiseemu kavu wa bukadde 632\nEmyaka 50 nga Museveni akunga ku bwavu: Yatandikira mu siniya, kati ajja Kololo\n'Mukubirize abalimi okufuna ebya NAADS'\nOmulimu ogumu gussa obwavu - Museveni


Bukedde Online - Aba LDU bakubye mutabani wa Gen. Gutti n’abalala 2 amasasi\nOmwana avudde mu mbeera n'atta mukulu we...\nKenzo ali mubweraliikirivu olwekirwadde kya...\nABA LDU bakubye abateeberezebwa okubeera ababbi babiri amasasi mu Kampala ne batwaliramu ne mutabani wa Lt. Gen. Andrew Gutti, ssentebe wa kkooti y’amagye. Ababbi be baakubye mu Kampala, omu baamukubidde Kawempe ate omulala Kololo mu kiro ekyakeesezza Olwokubiri.\nOw’e Kawempe, ye Simon Sserwadda ate gwe baakubidde e Kololo, abadde tannategeerekeka mannya. Omwogezi w’ekibinja kya UPDF ekisooka, Maj. Biral Katamba yagambye nti ku ssaawa 9:00 ez’ekiro, omuzigu eyabadde n’ebisumuluzo yalumbye amaka ga polofeesa Vincent Ssembatya n’ayingira kyokka abakkamera ne bamulaba.\nYagambye nti, abeebyokwerinda baayanguye ng’akyali munda kyokka n’alumba omu ku baserikale ng’ayagala kumutema kwe kumukuba amasasi agaamuttiddewo.\nYagasseeko nti, omulala Yagaseeko nti, omulala gwe basse, yayingiridde omutuuze ng’ali n’ekibinja ky’ababbi abalala ne babba ebintu era mu kikwekweto kye baakoze, omu kwe kumukuba amasasi mu bitundu by’e Kawempe.\nMUTABANI WA GUTTI Jonathan Lomelo 25, mutabani wa Lt. Gen. Gutti, yasangiddwa mu kaduukulu ka poliisi ng’afudde oluvannyuma lw’okutulugunyizibwa aba LDU mu disitulikiti y’e Napak.\nLomelo, y’omu ku bajaasi ba LDU 3,000 abaatwalibwa ku ttendekero ly’amagye mu Olilim okutendekebwa. Okumutulugunya, kyaddiridde Lomelo okukuba akulira etterekero ly’ebyokulwanyisa ebyasi n’adduka aba LDU ne bamukwata.\nEnsonga eyavuddeko Lomelo okukuba omukuumi ebyasi tennamanyika kyokka abamu ku baalabye ebyabaddewo baategeezezza nti, baalabye aba LDU nga bagoba Lomelo n’oluvannyuma ne bamulagira awanike emikono kyokka ne batandika okumukuba.\nOluvannyuma, baamukwasizza Brig. Joseph Balikuddembe aduumira ekibinja kya UPDF ekyokusatu yagambye nti, aba LDU bataano okuli n’omuduumizi waabwe baakwatiddwa. Kyokka era yanenyezza ne Lomelo wadde yafudde okukuba munne amasasi ate n’agezaako okutoloka adduke. Akakiiko k’eddembe ly’obuntu kalabudde abeebyokwerinda abadde


Bukedde Online - Ettaka limubuutikidde\nEddagala erizza engulu akubiddwa puleesa...\nABATUUZE b’e Nakulabye baguddemu ekikangabwa oluvannyuma lw’omusajja abadde asima ttooyi, ettaka okumubuutikira n’afiirawo.\nEnjega eno yabadde mu Nakulabye Zooni 2 ku Lwokubiri, Moses Kalungi, omutuuze w’e Seeta eyabadde asima ekinnya kya kaabuyonjo kye yabadde yakamalako ennaku bbiri nga kiteeberezebwa okubaako obuwanvu bwa fuuti 20 bwe kyamuziikiddemu.\nKalungi ne munne ataasobose kutegeerekeka mannya oluvannyuma lw’okufubutuka n’adduka ng’alabye munne ettaka limubuutikidde kyokka obwedda agenda bw’abuulira abantu nga munne ekinnya bwe kimuziise nabo abaatuuse amangu mu kifo awaabadde enjega eno okudduukirira.\nAbadduukirize baalwanye okutaasa obulamu bwa Kalungi nga kyabatwalidde essaawa ezisoba mu 5 okuyoola ettaka mu kinnya nga bakozesa mikono. Baakozesezza ebitiiyo, ebiddomola, enkumbi n’emiguwa era bakira bateeka bannabwe ku miguwa ne babasindika mu kinnya okuyoola ettaka wakati mu kuwanyisiganya nga bayambibwako poliisi ya bazinyamwooto, okutuusa bwe batuuse ku mulambo ku ssaawa 10:30 ez’akawungeezi.\nWe baamuggyidde mu kinnya essuubi ly’okumusanga nga mulamu lyabadde libaweddemu era bwe baamuggyeyo baamutadde ku bbali abantu okumukubako eriiso okumanya ewatuufu gyaava, era poliisi yamutadde ku kabangali n’atwalibwa mu ddwaaliro okukakasa oba akyali mulamu ng’abamu bwe babadde bagamba.\nMargret Masinzo, nannyini nyumba ezabadde zisimwako kabuyonjo olwalabye nga ensasagge eguddewo ne yeemulula n’adduka okwetegula abantu, kyokka tekyalobedde batuuze kumuteekako musango nga bagamba nti yawadde banne okusima ekinnya mu kifo wamanyidde ddala nti wabadde wakabaawo kaabuyonjo bbiri erudda n’erudda ate bbo n’abalagira okusima wakati waazo ekyaviirideko ettaka okubumbulukuka.\nMusa Ssebaggala atwala eby’okwerinda mu kitundu kino yategeezezza nti obuzibu bwavudde ku bantu abangi mu kitundu kyabwe tebakyalina wakusima zikaabuyonjo ne batuuka n’okuziteeka mu bifo ebikyamu.


Bukedde Online - Lukwago anaakolagana atya n'aba NUP mu KCCA\nBy Hanninton Nkalubo\nLoodi Meeya Lukwago.\nMUNNAMATEEKA Erias Lukwago 50 asuubirwa okulayizibwa mu wiiki esooka eya June 2021 okutandika ekisanja ekyokusatu nga Loodi Mmeeya wa Kampala.\nNg'enkola ku KCCA bw'ebadde bulijjo, Lukwago bw'anaamala okulayira ne bakkansala ba KCCA 51 nabo balarayire okutandika ekisanja kyabwe.\nBammeeya ba munisipaali za Kampala ettaano; Central, Nakawa, Kawempe, Lubaga ne Makindye ne bakkansala baabwe (bagenda kulondebwa ku Mmande nga January 25, 2021) nabo baakulayizibwa ku lunaku lwe lumu nga Loodi Mmeeya.\nEbbanga ery'emyezi ena egibulayo nga Loodi Mmeeya Lukwago ne bakkansala ba KCCA abaakalondebwa tebannayingira City Hall, ligenda kubeera lya kuzannya ebyobufuzi eby'okubaza, okukola ddiiru n'okupanga.\nEnteeseganya zisuubirwa wakati wa Lukwago ne bakkansala abaayiseemu, abakulembeze aba FDC ne NUP ekisinza bakkansala abangi 41. FDC yafunye ebifo bina (ekya Loodi Mmeeya n'abalala basatu). DP ne NRM tebaafunye kkansala yenna kyokka bakyalina essuubi okufuna ku bifo ebya bakkansala abana ababulayo; abakiikirira abalema n'abavubuka.\nOLUSOZI LUKWAGO LW'AYOLEKEDE MU KKANSO\nLukwago asuubirwa nti anaagenda okulayizibwa mu June nga yamala ddala okusalawo ani gw'agenda okuwa ekifo ky'omumyuka we ne ku bifo ebina ebya kabineeti ye; omumyuka wa Loodi Mmeeya, ow'ebyensimbi, ow'ebyobulamu n'enjigiriza n'owekikula ky'abantu.\nEtteeka lya KCCA liwa Lukwago obuyinza okwerondera omumyuka wa Loodi Mmeeya n'abantu abalala basatu abatuula ku kabineeti kyokka kkanso erina okusooka okusemba amannya gaabwe okufaananako nga ne Palamenti bw'ekakasa abantu Pulezidenti bw'alonze ku bwaminisita.\nKino kitegeeza nti singa wabaawo okusika omuguwa wakati wa Lukwago ne bakkansala, kkanso eyinza okugaana okubakakasa, awo Lukwago ne yeesanga ng'ali ku mbiranye ne bakkansala ekiyinza okuleetawo akatuubagiro ku City Hall.\nWasswa Ziritwawula eyaliko ssentebe w'eggombolola ya Kampala Central mu 1998 awabudde Lukwago nti, alina okuzannya ebyobufuzi ebyekikulu n'aba NUP oba ssi ekyo bagenda kumukuba ekigwo kubanga FDC bakkansala basatu bokka be yafunye tebagenda kuba na ddoboozi bw'ogeraageranya n'aba NUP abasoba mu 40.\nWabula kkansala Daudi Lwanga kansala mu KCCA ku kaadi ya NRM mu kiseera kino kyokka nga teyavuganyizza mu kulonda kuno yategeezezza nti tasuubira Lukwago kufuna buzibu n'aba NUP kubanga okusinziira ku ky'amanyi tewali wa NUP mwetegefu kulwanyisa Lukwago kubanga bonna bamumanyi amaanyi ge ate abayingidde kkanso abasinga bavubuka ate bavudde ku ludda luvuganya nti ye talabawo nnyo bibaawula.\nEnsonda mu bayambi ba Lukwago zaategeezezza nti Omuloodi akyasibidde ku ky'okukomyawo kkansala Doreen Nyanjula ku ky'omumyuka wa Loodi Mmeeya kyokka alina olusozi okumatiza bakkansala ba NUP okuyisa erinnya lya Nyanjula kubanga bombi, Lukwago ne Njanjula ba FDC ate nga FDC yaleese abantu bana bokka ku kkanso empya.\nEkifo ky'omumyuka wa Loodi Mmeeya, Nyanjula abade tannakibugumya bulungi nga tannakiwezaako wadde omwaka kubanga Lulwago yakimuwadde mu June 2020 oluvannyuma lwa Pulezidenti okumutwalako Sarah Kanyike eyali Loodi Mmeeya, Museveni gwe yawa obwaminisita.\nKyokka Ziritwawula yategeezezza nti, Loodi Mmeeya ateekwa okukolagana obulungi ne bakkansala kubanga buli omu yeetaaga munne n'agattako nti Lukwago era ateekwa n'okwebuuza ku bakulira ekibiina NUP okufaananako nga bwe yeebuuza ku ba FDC abaamuwa tikiti.\nZiritwawula yagambye nti naye yafunako ku kizibu ekya bakkansala abasing obungi mu lukiiko lwe nga ba NRM ate ye nga bamumanyi nga owa DP era yalonda olukiiko ne balugoba n'agenda ewa minisita wa Gavumenti ezeebitundu eyaliwo ekiseera ekyo Jabeeri Bidandi Ssali n'amuwabula nti, ateese nabo kubanga balina obuyinza nabo mu tteeka.\nYawabudde nti Lukwaago engeri gy'amanyi ebyobufuzi ebitambulira ku mateeka amukakasa nti buli lutalo oluyinza okugwawo asobola okulukkakkanya ate wadde kisuubirwa naye nga okusinziira ku by'alaba bangi akiriziganya nabo.\nWabula kkansala Lwanga yagambye nti ebiyinza okuvaako olutalo wakati wa bakkansala ne Lukwago bitono0 nnyo okusinga ebibagatta era asuubira nti Lukwago agenda kuba ne kkanso ennungi emuwuliriramu kubanga bonna abasinga ate ebyatuukawo mu biseera bya 2011 nga Lukwago bamugoba tewali ayinza kubiddamu kiseera kino.\nIsmail Ddamba Kisuze abadde kkansala w'e Lubaga South nga yeesimbyewo n'atayitamu yagambye ebbanga ly'akoze ne Lukwago amumanyi nga munnabyabufuzi akkiririza mu kukkaanya ne banne, kyokka lwa kuba nga muzibu wa kukyusa ku ky'abeera anyweereddeko noolwekyo aba NUP balina okumanya nti bwe babeera ne Lukwago ensonga zaabwe bazeesigamye ku mateeka ate nga bekkiririzaamu nga bateesa.\nYagambye nti Lukwago alina ebifo ebirambikiddwa mu tteeka by'agenda okugaba nti abavubuka abavudde mu NUP bangi babadde mu DP ne FDC era bye baagala ne Lukwago by'ayagala okuggyako ng'olutalo lufubutuse mu ofiisi ndala ng'erina ebigendererwa ebyenjawulo.\nEBIFO LUKWAGO BY'ALINAKO OBUYINZA\nNg'oggyeeko okulonda omumyuka we n'ebifo ebirala ebya baminisita be basatu, Lukwago alina obuyinza bunene okulondera bakkansala okukiika ku nkiiko ez'ebitongole bya gavumenti naddala ng'agoberera ebifo mu bitundu gye bava.\nLoodi Mmeeya asobola okusindika kkansala ku lukiiko lw'ekitongole olusobola okumuwaayo ku nsako enzito ate n'agana okusindikayo omu gw'atayagala afune ssente ezo era bw'ogeza n'omunyiiza awandiika ebbaluwa ne bakugobayo wadde gy'okiikirira singa oba tokolagana bulungi naye.\nEnkiiko ezimanyiddwa waliwo ez'amalwaliro, amatendekero aga waggulu n'amasomero ag'enjawulo.\nEkifo kya Sipiika n'omumyuka we ekibaddemu Abubaker Kawalya eyawangudde obubaka bwa palamenti e Lubaga North n'omumyuka we Bruhan Byaruhanga avuganya ku bwammeeya bwa munisipaali y'e Nakawa bino tebiriiko kubuuza aba NUP bagenda kubitwala. Ensonga nti be basinga obungi, ate be basalawo ani gwe balonda.\nAbasongeddwaamu okutwala ekifo kino nga bonna ba NUP kuliko; John Mary Ssebuwufu (Nakawa West), Moses Kataabu (Kampala Central), Zahra Luyirika (Makindye East) ne Inocent Tegusuulwa (Nakawa East).\nJohn Mary Ssebuwufu ono emikisa gye mitangaavu olw'obumanyirivu bw'alina mu kuteesa n'okukubiriza enkiiko. Abaddeko ku bukiiko bungi okuva mu mulembe gwa Ssebaana Kizito ne mu kibiina kya DP mw'abadde ssentebe wa Kampala Central owa UYD. Ali ku lukiiko olukola emirimu mu NUP era atuula ku kitebe kyabwe e Kamwokya.\nMoses Kataabu owa Kampala Central bangi batandise okumusongamu olw'okumulabamu obusobozi nti ekiseera kino ali ku lukiiko lwa Loodi Mmeeya mu kifo ekirondoola enkozesa ya ssente z'omuwi w'omusolo era Lukwago abadde amwesiga nga mmundu mmenye.\nKu mikolo mingi gwabadde atuma era yamulonda ne ku lukiiko olufuga ttiimu ya KCCA FC. Mu kibiina kya DP mweyayigira ebyobufuzi era ku mikolo mingi egya NUP akola nga kalabaalaba. Ono alina obumanyirivu mu byobufuzi okukubiriza enkiiko era abamu gwe balaba ng'alina emikisa emitangaavu.\nZahra Luyirika omukyala eyavudde e Makindye East naye bamulabamu obusobozi nga kkansala omukyala. Ono yaliko kkansala mu kisanja kya 2011 okutuuka mu 2016. Abamu bamulabamu obusobozi bunene olw'okuteesa obulungi ate alina obumanyirivu ng'asobola okumatiza bakkansala banne ne bamuwa obululu.\nMunnamawulire Innocent Tegusuulwa ayingidde olukiiko ng'aliko obumansuka ate asobola bulungi okuwabula olukiiko.


Bukedde Online - Nnannyini ttaka bamukutte lwa kutta musenze\nNnannyini ttaka bamukutte lwa kutta musenze\nSserwadda nga yaakakwatibwa poliisi.\nNNANNYINI ttaka avudde mu mbeera n’afumita omusenze ekiso mu kifuba ekimusse ng’amulanga kwezza ttakya lye ng’akozesa olukujjukujju. Musa Sserwadda 42 ow’e Ssennyondo mu bizinga by’e Bunjakko mu ggombolola y’e Buwama mu Mpigi ye yasse Musa Nkulunziza 53 gwe yasenza ku ttaka lye emyaka 15 egiyise kyokka n’ayagala okulyezza.\nSserwadda abadde aludde ng’agugulana ne Nkulunziza ku bwannannyini bw’ekibanja era yamusanze mu luggya n’amusaba bayingire mu nnyumba babeeko bye bateesa. Kyokka olwatuuse mu nnyumba n’amuggyirayo ekisso n’akimusoga mu kifuba n’adduka.\nBaliraanwa ba Nkulunziza abaawulidde ng’alaajana be baataayizza Sserwadda ng’agezaako okudduka ne bamukwata kyokka baagenze okutuuka mu nnyumba baasanze Nkulunziza nga agudde wansi avaamu omusaayi mungi era naafiirawo. Abatuuze baatemezza ku poliisi y’e Buwama eyazudde ekiso Sserwadda kye yakozesezza mu ttemu ne bamutwala ku poliisi y’e Mpigi gy’akuumirwa.\nSserwadda kigambibwa nti yakkirizza nga bwe babadde n’obutakkaanya ne Nkulunziza kyokka ne yeegaana eby’okumutta nti tabimanyiiko ng’agamba nti wandibaawo omuntu amulala eyakikoze kubanga abadde atera okubba bakabasajja.\nOmwogezi wa poliisi mu Katonga, Phillip Mukasa yagambye nti omukwate agguddwaako omusango gw’obutemu ku fayiro nnamba CRB; 188/2019.\nEnnyonyi ya UPDF egudde n'etemako...


Olina Malayika Akukuuma?\nBayibuli tegamba nti buli muntu alina malayika amukuuma. Kyo kituufu Yesu yagamba nti: “Mukakase nti temunyooma omu ku bato bano, kubanga mbagamba nti bamalayika baabwe abali mu ggulu bulijjo babeera mu maaso ga Kitange ali mu ggulu.” (Matayo 18:10) Kyokka Yesu yali tategeeza nti buli muntu alina malayika amukuuma, wabula yali ategeeza nti bamalayika bafaayo ku buli omu ku bagoberezi be. N’olwekyo, abaweereza ba Katonda tebakola bintu biyinza kussa bulamu bwabwe mu kabi nga balowooza nti bamalayika ba Katonda bajja kubakuuma baleme kutuukibwako kabi.\nNaye ekyo tekitegeeza nti bamalayika tebayamba bantu. (Zabbuli 91:11) Abantu abamu bawulira nti ebintu ebimu ebibaddewo mu bulamu bwabwe biraga nti Katonda yatuma malayika we n’abayamba. Kenneth gwe twogeddeko ku ntandikwa y’omu ku bo. Abajulirwa ba Yakuwa emirundi mingi bakirabye nti bamalayika babayamba mu mulimu gwabwe ogw’okubuulira. Naye olw’okuba bamalayika tetusobola kubalaba, tetuyinza kumanyira ddala ngeri Katonda gy’abakozesaamu okuyamba abantu mu nsonga ezitali zimu. Wadde kiri kityo, tetuba bakyamu bwe twebaza Katonda Omuyinza w’Ebintu Byonna olw’engeri yonna gy’aba atuyambyemu.—Abakkolosaayi 3:15; Yakobo 1:17, 18.


Bukedde Online - Katikkiro ayagala aba essuubiryo SACCO bannyonnyole ku nsimbi ezibulankanyizibwa\nBishop Makumbi owa International Healing...\nAbanjiza omusaala gwe bamugoba ku ssomero...\nKatikkiro ng'ali n'aba Essuubi Sacco\nKATIKKIRO Charles Peter Mayiga awadde bboodi ekulira essuubiryo Zambogo Sacco ebiragiro okukangavula abakozi abadda ku nsimbi za bammemba nebalya nagamba nti Buganda tesobola kutuuka ku kirooto kyakufuna bbanka nga tewali bweruufu.\nBino yabyogedde ku Lwomukaaga April 6, 2019 bweyabadde mu Ttabamiruka wa Sacco y’Obwakabaka eno nagamba obwegassi obw’ekikula kino bwebugenda okuddamu okuwa abantu ba Buganda amaanyi mu by’ensimbi n’okweggyamu okwetya naakubiriza abantu bonna bagyeyunire.\n“Bboodi n’abaddukanya Sacco eno ekikulu mu nsonga eno kunyweza bweruufu. Abakozi bwebakwata obubi ensimbi zaffe mubagalire, temudda ku byatunoonyereza kubanga abantu bafisa ensimbi zaabwe nebazitereka n’okuzisiga n’ebigendererwa,” Mayiga bweyawadde amagezi aganatwala Sacco eno mu maaso.\nKatikkiro yayongedde nalagira bboodi okulondoola nnyo abo abewoola ssente za Sacco kyokka nebagaana okuzisasula nabo nagamba nti banyolebwe emikono wabula yawadde abewoola amagezi okukozesa ssente ekyo kyebewoledde, lwebasobola okufuna embavu ezisasula.\n“Okutandika bbanka, olina okusooka noteeka mu bbanka enkulu obuwumbi 35 mu bbanka enkulu. Sacco yaffe eno erina akawumbi kamu, nsaba bboodi etubulire mu bbanga lwetusobola okufuna bbanka ya Buganda. Nga bwebakyakola ekyo mugira mulowooza ne ku linnya lyenatuumibwa,” Mayiga bweyagaseeko.\nEkitavu kino kyatandikibwa mu 2011 era Kabaka nakitongoza mu 2015, nasiima Omulangira Kiweewa Jjunju okubeera omuyima waakyo. Mu kiseera kino kirina bammemba 3876 n’obugagga obuweza akawumbi kamu n’obukadde 100 okusinzira ku bibalo ebyakomekerezeddwa December 31,2018.\nDennis Kaggwa nga ye Ssentebe w’olukiiko olufuga ekitavu kino yategezezza nga bwebagenda okutandikirawo ku kusomoozebwa okubawereddwa Katikkiro okwongera ku muwendo gwa bammemba ate n’okukunga bammemba okwongera ku nsimbi zebatereka.\nMinisita w’abavubuka n’emizannyo Henry Ssekabembe Kiberu nga yatwala ekitongole kino yasabye bammemba nti bakola emirimu gyaabwe, balowooze ku kukuuma ekitiibwa ky’Obwakabaka kubanga Sacco eno yatongozebwa Kabaka n’olwekyo erina okukola emirimu mu bweruufu obw’ekika ekyawaggulu.\nBammemba bayisiza ebiteeso ebiwerako ebyasomeddwa Joseph Balikuddembe nga kwabaddeko okukkiriza okugabana ensimbi z’amagoba eziva mu migabo gyaabwe wabula ziteekebwe ku akawunti zaabwe mu kibiina kino, Sacco okugulayo emmotoka endala etambuze emirimu n’ebirala.\nAbantu ab’enjawulo bawereddwa ebirabo okwabadde Joseph Ssempala eyasinze okugula emigabo emingi mu 2018, Benson Bwete eyasinze okutereka ensimbi, George William Ssembalirwa ow’e Ssese eyasinze okutambuza obulungi ebbanja lye. Abalala abafunye kwabaddeko Vicent Ssegawa ne Kiyingi Bbosa.


Sipiika wa Palamenti, Rebecca Kadaga asabye abazadde okuwa abaana baabwe omukisa okuddamu okusoma amangu ddala nga baakamaliriza okuzaala kibasoboze okuzimba obulamu bwabwe ku lw'ebiseera byabwe eby'omu maaso ebitangaavu.\nMu bubaka obwamusomeddwa, Steven Kisa ow'obugwanjuba bwa disitulikiti y'e Luuka mu Busoga yaweerezza abazadde obubaka buno mu lukung'aana olwabadde lutegekeddwa ku ssomero lya Kitwekyambogo Primary School olwetabiddwamu abazadde, abasomesa n'abaana b'agamu ku masomero agasangibwa mu disitulikiti eno.\nBano baabadde beegattiddwako ne bannamateeka b'ekitongole ekya Paralegal Services abaasomesezza abazadde n'abasomesa okwewala okutulugunya n'okukola ebyo ebirinnyirira eddembe ly'abaana baabwe nga bye bivaako oluusi okusoma obubi n'okuva mu ssomero.\nKadaga yateegeezezza nti, eky'okuwa abawala omukisa omulala kyandibayamba okumanya obwetaavu bw'okusoma osanga n'okuyamba ku bannaabwe nga bababuulira akabi akali mu kufuna embuto nga tebannamaliriza misomo gyabwe.\n"Nzikiriza nti, omwana ng'oyo abeera afunye essomo ery'amaanyi okusinziira kw'ebyo ebyamutuukako era afuuka ow'obuvunaanyizibwa. Mbasaba obutaggwaamu ssuubi era tukolaganire wamu okubayamba tubazzeeyo ku ssomero kubanga n'abamu bazifuna tebeeyagalidde," Kadaga bwe yategeezezza.\nYasabye abakulembeze ku kyalo kino okuteekawo amateeka agawaliriza abazadde okwerekereza byonna baweerere abaana baabwe n'okukangavvula abagufudde omugano okufunyisa abawala embuto naddala ababasomesa kyokka ne babaddusa ku byalo oluvannyuma lw'okuwa abazadde ensimbi.\nAbamu ku bazadde baaloopedde bannamateeka olw'abakulira amasomero okubasabanga emmere y'abaana ey'okumukumu kyokka ne bagibawaako nga ttaamu yaakatandika olwo esigadde ne bagitunda.\n"Buvunaanyizibwa bwaffe ng'abazadde okusobozesa abaana baffe okusoma obulungi naddala ssinga babeera bakuffu, naye engeri abakulu b'amasomero gye batusaba emmere emirundi egy'omuddiring'anwa beetaaga okukyusaamu kubanga oluusi tetubeera na ssente," abazadde bwe baategeezezza.\nOmubaka Steven Kisa, yakuutidde abazadde n'abasomesa okutonera abaana baabwe ebirabo naddala ababeera bayise obulungi ng'ekkubo ery'okubaagazisa okusoma n'okusigala mu ssomero.\nYennyamidde olw'abeebyokwerinda ba disitulikiti eno okusabanga abantu ensimbi nga tebannakola ku misango gyabwe kye yagambye nti kino kyandyongera ku muwendo gw'obumenyi bw'amateeka.


Abavubuka nga 1,000 okuva mu maggombolola ag'enjawulo e Masaka beetabye mu mizannyo egyakomekerezeddwa ku ssomero lya St. Pius Primary School e Buliro.\nOMUMYUKA wa Pulezidenti Edward Kiwanuka Ssekandi akubiriza abakwatibwako okwongera amaanyi mu kutumbula omuzannyo gw’okusamba omupiira gw’abawala ogw’ebigere ng’agamba nti gwongedde okukwata akati ennaku zino ng’ogw’abasajja.\nSsekandi yawadde eky’okulabirako nti ky’ekiseera okutandikawo ‘akademe’ ezitendeka abawala abato okusamba omupiira kyongere mu kunoonya ebitone mu ggwanga.\nBino yabyogeredde mu kuggulawo empaka z’emizannyo gy’abavubuka mu Bukoto Central e Masaka egya ‘Edward Kiwanuka Youth Sports Tournament’.\nAbavubuka nga 1,000 okuva mu maggombolola Kyesiiga, Kabonera ne Kyananamukaaka e Masaka beetabye mu mizannyo egyakomekerezeddwa ku ssomero lya St. Pius Primary School e Buliro mu ggombolola y’e Kyesiiga.\nEmpaka zino zaabaddemu abavubuka abalenzi n’awala okusamba omupiira, okubaka,okuvuga obugaali n’emirala. Era abawanguzi mu mupiira baafunye ekirabo kya 500,000/- emijjoozi, emipiira esatu n’emidaali.Abawangudde okubaka bafunye 400,000/-, ate eyawangudde empaka z’obuggaali n’afuna 300,000/-\nSSekandi yagambye nti omupiira gw’ebigere gwe gumu ku mizannyo egisinga okulabwa abantu mu Uganda era abawala abagusamba tebasaanye kulekebwa mabega.\nYebazizza akulira kkampuni ya ‘ Xabo Group of Companies, Dr. David Alobo, olw’obuyambi bwe yawaddeyo mu kutegeka empaka ezo ezakung’anyzizza abavubuka okuva mu bitundu by’e Bukoto.\nSsekandi yagambye nti ebyemizannyo bikola kinene mu kukuuma abantu nga balamu bulungi mu mibiri kuba bibagobako endwadde . N’agamba nti ng’ogyeko ekyo ebyemizannyo era bireeta ensimbi nga kati bisinga n’emirimu gy’abasiba amataayi kwe kutemya ku bantu okutandikawo ‘akademe’ z’okutendeka abawala okusamba omupiira kuba n’ogwabwe gutandise okujjumbirwa.\nDr. David Alobo yagambye nti musanyufu olw’abavubuka okwenyigira mu mizannyo gino nga bayitira mu kibiina kya ‘Bukoto Central Youth Link’ era n’asiima Ssekandi olw’okuyamba b’e Bukoto okutumbula ebyenfuna.


Okuzimba amasiro ga Bassekabaka e Kasubi gwesibye buto, Mengo egamba nti tewali ssente « BugandaWatch\nBaganda Clans, Buganda, Culture, Diaspora, Events, Headlines, News, People, Youth\nabataka, baganda, buganda, charles, corruption, kabaka, kasubi, katikkiro, lubiri, mayiga, mengo, mutebi, news, nrm, peter, royal, tombs, Uganda\nKulw’okubiri nga 13 November, 2017, BugandaWatch yafunye amawulire nti omulimu gw’okuzaawo amasiro ga Bassekabaka ba Buganda e Kasubi Nabulagala, ogubadde ogutambula bulungi, ate gwazeemu okwesiba. Kino nga kyabaddewo oluvannyuma lw’akulira omulimu guno, Mw. Jonathan Nsubuga, okusindika abakozi abazimba mu luwummula olutali lwa bbanga gere, kubanga Mengo egaanyi okuta ssente z’okubasasula.\nOkusinziira ku nsonda BugandaWatch zeyesiga obulungi, abakozi abazimba basuubizibwa okusasulwanga mu budde. Kyokka kati babanja omusaala okumala ennaku 10 nga ssente zibuze. Mw. Nsubuga, kwekusalawo okubayimiriza okumala ebbanga eritali ggere kubanga Mengo emutegeeza nti terina ssente zakubasasula.\nOkuzaawo amasiro ga Bassekabaka ba Buganda kubadde kutambula bulungi okumala ebbanga era ng’omulimu omunene ogw’okusiba ebizizi gubadde gusuubirwa okuggwa mu December was 2017 (Ssoma: Omulimu gwa masiro ge Kasubi gudduka, mbu Katikkiro gy’ayagala okuteeka embaga ya Mazaalibwa ga Kabaka).\nOkusalawo kwa Mengo okuyimiriza okusasula abakozi abazimba Muzibu Azaala Mpanga kutegeeza nti n’omulimu gw’okusereka, ogubadde gusuubirwa okutandika mu January wa 2018 nagwo guyinza okulemesebwa.\nGuno ssi gwe mulundi ogusoose omulimu gw’okuzaawo amasiro okuyimilira olw’ebbula ly’ensimbi, wadde nga Katikkiro JB Walusimbi yaleka alaze nti kumpi ssente zonna ezeetagisa okumaliriza okuzimba weeziri. Ate oluvannyuma ne Katikkiro Mayiga yennyini nakungaanya obuwumbi obusukka 10 mu kukingo ky’Ettofaali, kyeyatandika n’omulamwa gw’okumaliriza amasiro.\nAbaganda 5 bonna BugandaWatch beyayogeddeko nabo ku nsonga za Kasubi baalaze nti eby’amasiro okuggwa tebakyabirinamu suubi. Omu kubo, eyagambye nti ye Muzamiru Ssebuyira, yavunaanye ba Jjajja abakulu b’ebika. Yagambye nti, “Empeewo za ba Jjajja ba Buganda zifuuwa busungu. Kale Abataka bakkiriza batya ba nnamawanga okusensera ebika byaffe nebatuuka n’okubakkiriza okwefuga omulimu gw’okuzaawo Kasubi? Bekikwataako bwebataave mu kutyoboola nnono empeewo ziyinza okubajjako obuyinza obutono ennyo bwebalina”.\nKinajjukirwa nti nga 17 May 2017, Katikkrio Mayiga yakyatukiiriza eri empapula z’amawulire mu Uganda nti, mu 2013 yalimba Kabaka mu bugenderevu bweyamusubiza nti amasiro gaali gajja kuggwa mu mwaka gumu (Ssoma: Mayiga proudly says in a recording that he intentionally lied to Baganda and Kabaka about Kasubi Tombs).\nNze nzikiriza nti gavumenti ya Buganda eyina okusomozebwa nadala muby’ ensimbi. N’ olwekyo, Buganda yeetaaga obuwagizi bwabuli muganda yenna waali, kasita aba nga yenyumiriza mu bwakabaka. Okusonga engalo n’ okusekerera ebigannyi tekijja kutuusa Buganda kuntikko. Ffenna tusituke kukwatire wamu ne katikkiro. Teri atukiride 100% ate abaliwo kati ffe tuyina okuzimba eggwanga lyaffe. Kindly mobilize the Banganda to build Buganda


Bukedde Online - Masiki kye kirabo ekisooka ky'olina okuwa omuntu wo ku Ssekukkulu\nKitalo: Rev David Kimuli afudde.\nBy Emmanuel Ssebanenya ne Patrick Kibirango\nNassolo ng'alaga oganayiza gy'oyinza okuwa omuntu wo. Agamba ne masiki nakyo kirabo kirungi mu kiseera kino. (Ekif. Ponsiano Nsimbi).\nEbula ennaku bbiri zokka tutuuke ku mazaalibwa ga Mukama waffe Yesu Kristu. Abantu bali mu keetalo nga bagula engoye, eby'okulya, eby'okunywa, ebirabo n'okugogola ennyumba zaabwe eggandaalo lya Ssekukkulu, okumalako 2020 n'okuyingira mu 2021 nga bali mu ssanyu.\nEkirabo kya Bikira Maria nakyo oyinza okukitonera omuntu.\nMu kiseera kino, wadde bangi babeera balowooza ku by'okulya n'okunywa bye bagenda okugulira abantu baabwe, waliwo n'ababeera batakula emitwe nga beebuuza ebirabo bye bagenda okuwa abantu baabwe. Oyinza okuba ng'ekirabo onoonya kya mwagalwa wo, omwami wo, mukwano gwo, abaana bo, bazadde bo oba muliraanwa ku kyalo. Kyokka bino bitawaanya era bangi bibatwalira obudde nga babirowoozaako okusalawo ekirabo ekituufu kye balina okugaba.\nNassolo ng'alaga akasawo ak'omulembe k'oyinza okutona. Mulimu n'eccupa wamu ne bayiro ey'omulembe.\nJude Sserunjogi nnannyini kkampuni ya Jude Color Solutions ku Wilson Road mu Kampala agamba nti balina buli kika kya kirabo omuntu ky'ayinza okuwa omuntu we kyokka okusinziira ku mbeera gye tulimu ng'ekirwadde kya Corona kiyite ssennyiga omukambwe kitugoya, ekirabo kye wandisoose okulowoozaako yandibadde ‘'Masiki'' n'akacupa ka ‘'sanitayiza''.\nKeeki nakyo kirabo kirungi okuwa omwagalwa wo.\nAgamba nti masiki zino zikolebwa mu dizayini ez'enjawulo nga kuwandiikiddwako n'ebigambo eby'enjawulo ebiwaana oba okusinziira ku mulamwa. Agamba nti abantu balina okukimanya nti obulamu bwe bugagga ate bw'oba oli mulwadde n'eby'okulya tebiwooma. Yayongeddeko nti ate kino kye kirabo ekisinga okuba ekya layisi.\nDdole nayo oyinza okugitonera mukwano gwo. Olina okutunuulira emyaka.\nEkirabo ekirala ekikulu ye ggwe okwekuuma. Kyandibadde kirungi n'osigala awaka wo n'abantu bo n'olema kutambula kugenda mu kyalo mu bazadde oba ab'enganda tomanya oyinza okubasiiga oba bbo okukusiiga ekirwadde kino ekitandise okubala abantu embiriizi. Kyokka agamba nti zino ennaku engeri gye ziri z'akulya, okunywa n'okuwummula, ku masiki oyinza okubagattirako eby'okulya n'okunywa. Bw'aba ali wala muweereze ssente yeegulire.\nEccupa ya wayini nayo ekolera abo abanywamu.\nAte Faziira Nassolo nga naye akola mu Jude Color Solutions agamba nti waliwo n'ebirabo ebirala bingi by'oyinza okugaba okusinziira ku muntu gw'okiwa ne bw'omuyita nga n'ebimu tebiboola.\nOmuntu osobola okumuweereza ekifaananyi nga kuliko ebigambo ebimuwaana.\nOkugeza keeki. Olw'okuba tubeera tujaguza n'okwolesa okwagala eri banaffe, osobola okugiwa omuntu kabeere mwagalwa wo, mukwano gwo oba waaluganda lwo ate n'asanyuka. Ky'olina okukola kuteekako bubaka obuwooma nga keeki agirye nga bwafumiintiriza ebigambo by'omugambye.\nNassolo agamba nti eri abakkiriza, mu kiseera kino omuntu oyinza okumutonera ekirabo kya Bikira maria, Yosefu, omusaalaba oba bayibuli. Bino bw'obiwa omuntu omukkiriza, obulamu bwe bujja kudda bujja afune essanyu nga bwafumiintiriza ku mazaalibwa ga Mukama waffe Yesu Kristu.\nMunno oyinza okumuyiiyizaayo kirimuttu n'omuweereza.\nKyokka waliyo n'ebirabo ebirala nga kalifuuwa naddala ng'omuwa omuntu gw'oyagala, essaawa y'oku mukono, ebimuli, ekifaananyi ky'omuntu ng'okitadde ku bboodi, ddole, engatto n'engoye kyokka oteekwa okuba ng'omanyi sayizi y'omuntu gw'obigulira.\nBw'aba essanyu alifuna anyweddemu, oyinza okumugulira eccupa ya wayini, okumugulirayo ebirabo eby'enjawulo n'obisiba mu ngeri yettu n'obimuweereza, oba akasawo ak'omulembe eri abakyala naddala mukyala wo oba maama wo.\nKyokka ggwe alina abaana lowooza ku ky'okubagulira engoye. Bano bakimanyi nti buli lunaku olukulu balina okufuna engoye empya bw'oba olina ssente n'okulya wamu n'okunywa. Bw'obabuuza bye baagala lisiti teggwaayo kati bw'obagulira bye baagala ojja kuba obakoledde olunaku.\nWadde tulina obulwadde bwa ssennyiga omukambwe mu ggwanga, bw'oba olina omwagalwa wo osobola okumutwalako awutu ne mulya ekyemisana, ekyeggulo n'oluusi okusulayo nga mwesanyusa. Omuntu bw'omukolera kino ayinza okukwagala obulamu bwe bonna n'okumanya nti omufaako. Kyokka bino olina okubikola ng'ogoberera amateeka ga COVID 19.\nWaliwo n'ebirabo ebirala ng'ebikopo ebiriko ekifaananyi ky'omuntu gw'oyagala, essaawa, eccupa y'amazzi oba oganayiza ebeera mu ofiisi.\nYe Patricia Namuddu ow'omu Kikuubo atunda ebirabo agamba nti ekirabo ky'owa munno kirina okuba nga kiva ku mutima gwo si kumuwa kutuukiriza mukolo. Agamba nti oyinza okumuwa kaadi kyokka olina okunoonya erabika obulungi ng'ate erimu obugambo obusonsomola n'okuwa essuubi.\nBw'oba omuntu oludde naye, oyinza okunoonyayo ekifaananyi ky'ayagala ennyo n'okiteeka ku bboodi. Eyinza okuba eyendabirwamu oba ey'olubaawo. Kuno ogattako ebigambo ebinaamuwa essanyu n'okumulaga nti ddala ofaayo.\nMwe abasajja n'abakyala abaakolamu, eeeeh munno oyinza okumuyiwamu enzirusi ne yeeyagala, ekyapa ky'ettaka oba okumuwaayo ku doola yeeyagale. Kyokka kino olina okukikola nga ssente weeziri si kugwa ku mabanja na kusinga bintu byo mu bbanka olw'okuba oyagala okusanyusa omuntu. Waliyo n'ebirabo ebirala bingi okusinziira ku busobozi. Bannange, mbaagaliza Amazaalibwa ga Mukama waffe amalungi. (Ebif. Bya Ponsiano Nsimbi ne Patrick Kibirango).


Ddala Katonda ayogera gyetuli mu nnaku zino?\nBayibuli eraga emirundi mingi nga Katonda ayogera mu ddoboozi eri abantu emirundi mingi. ( Okuva 3:14; Yoswa 1:1; Ekyabalamuzi 6:18; 1 Samwiri 3:11, 2 Samwiri 2:1; Yobu 40:1; Isaaya 7:3 Yeremiya 1:7; Ebikolwa 8:26; 9:15– bino byakulabirako bitono nnyo). Tewali nsonga mu Bayibuli lwaki Katonda ayinza obutayogera eri omuntu yenna mu ddoboozi lero. Tulina okumanya nti emirundi enkumi n’enkumi egyawandiikibwa mu Bayibuli nga Katonda gyabeerawo mu myaka enkumi nnya(4000) mu byafaayo by’omuntu. N’emirundi Bayibuli gyewandiika nga Katonda ayogera, bayibuli teraga oba yayogera mu ddoboozi oliwulirwa n’amatu, oba ddoboozi lya munda, oba okuyita mu birowoozo.\nKatonda tayogera n’abantu lero. Okusooka, Katonda ayogera okuyita mu kigambo kye (2 Timoseewo 3:16-17). Isaaya 55:11 etugamba nti “bwe kityo me kinaabanga ekigambo kyange ekiva mu kamwa kange: tekiridda gye ndi nga kyereere, naye kirikola ekyo kye njagala, era kiriraba omukisa mu ekyo kye nnakitumirira.” Bayibuli kigambo kya Katonda, erina buli kimu kyetwetaaga okumanya okusobola okulokolebwa n’okutambulira mu bulamu obw’ekristaayo. Petero 1:3 egamba, “kubanga obuyinza bw'obwakatonda bwe bwatuwa byonna eby'obulamu n'eby'okutya Katonda, olw'okutegeerera ddala oyo eyatuyita olw'ekitiibwa n'obulungi bwe ye;”\nKatonda asobola okwogera naffe okuyita mw’ebyo ebitukawo – okugeza, Asobola okukukulembera ng’ayita mu kutekateka ebyo ebitutukako. Era Katonda atuyamba okumanya ekirungi n’ekikyamu nga ayita mwebyo ebitutukako (1 Timosewo 1:5; 1 Petero 3:16). Katonda ali mu kaseera ak’okukyuusa endowooza zaffe okulowooza nga bwalowooza.(Abaruumi 12:2). Katonda akkiriza ebintu ebimu okutukawomu mu bulamu bwaffe okusobola okutulaga ekkubo, okutukyusa, n’okusobola okutuyamba okukula mu mu mwoyo.(Yakobo1:2-5; Abaebbulaniya 12:5-11). 1 Petero 1:6-7 atujjukiza, “Obwo bwe mujagulizaamu, newakubadde nga mwanakuwazibwa mu kukemebwa okutali kumu akaseera akatono kaakano, oba nga kibagwanira, okugezebwa kw'okukkiriza kwammwe okusinga omuwendo ezaabu eggwaawo, newakubadde ng'egezebwa mu muliro, kulyoke kulabike okuleeta ettendo n'ekitiibwa n'okugulumizibwa Yesu Kristo bw'alibikkulibwa:”\nKatonda asobola okwogera mu ddoboozi ely’olwatu eri abantu. Wabula kino kibusibwabuusibwa okuba nti kitukawo emirundi gyonna abantu gyebagamba Katonda nti Katonda ayogedde nabo. Omuntu yenna bwagamba nti Katonda ayogedde naye, olina okukebera oba byayogera bifanagana ne Bayibuli byeyogera. Singa Katonda aba wakwogera lero, ebigambo bye bilina okuba nga bikkiriganya n’ebyo byeyayogera mu Bayibuli( 2 Timoseewo 3:16-17). Katonda teyekontana.


Laba ekyabadde ku mukolo gwa Razia mwannyi...\nYasinzidde mu kakiiko akakwasisa empisa akakubirizibwa Clement Ongalo Obote (Kalaki) n'ategeeza nti Zaake yabulako katono okumukuba ekikonde\nera kyali kisa ky'ababaka abaamuwonya okukubwa.\n"mu kiseera ky'okuteesa kyonna Zaake yansosonkerezanga ate teyakoma awo n'olukiiko ne bwe lwaggwa era yasigala anondoola wabweru nga bwansongamu engalo nti bwe siva Makerere yali agenda kwongera okukunga abayizi beekalakaase".\nYagasseeko nti ekiraga nti yali amaliridde okumukuba , ababaka abaamala kumuboggolera nti; "Zaake tokikola" nga mu kiseera ekyo omukono gwe gwali gunaatera okumutuuka mu kyenyi.\nNawangwe yagambye nti yawulira ng'aswaziddwa nnyo ng'omuntu ow'obuvunanyizibwa era okuva olwo atya n'okugenda mu kakiiko ka Palamenti konna akalala.\nSipiika Kadaga ye yalagira akakiiko akakwasisa empisa okunoonyereza ku neeyisa ya Zaake omwezi oguwedde olwengeri egambibwa nti teyali yaabuvunanyizibwa gye yali yeeyisizzaamu nga bali mu kakiiko k'ebyenjigiriza. Baali babuuliriza ku kyali kiviiriddeko abayizi okwekalakaasa.\nKiki ekitta abayimbi mu kkwaaya y'e Namirembe?


Bukedde Online - Empaka za mmotoka e Hoima zinyize abanene\nAb'e Bamunanika beeraliikiridde ku minisita Muyingo\nAba bodaboda e Lubaga bajaganyizza olwa Museveni okuwangula akalulu...\nEmpaka za mmotoka e Hoima zinyize abanene\nKabega obwanga obuzizza ku z'e Rwanda.\nAba mmotoka beewagira z'e Hoima\nAbavuzi abaamannya mmotoka z'empaka zibanyize e Hoima. Jas Mangat abadde akulembedde engule tazimazeeko. Ziwanguddwa Hassan Alwi\nmmotoka ya Jas Mangat nga tannawanduka mu mpaka z'e Hoima\nHassan Alwi 1:59:40.5\nSuzan Muwonge 2:02:33.3\nMusa Kabega 2:04:14.5\nRonald Ssebuguzi 2:05:34.0\nChristakis Fitidis 2:06:20.3\nERINNYA lya 'Kabalenga' lituukidde ku mpaka za ‘UMOSPOC Kabalega Rally’, abawagizi b'abavuzi abaamannya bwe bavuddeyo nga buli omu yeesoza. Abavuzi okuli; Jas Mangat, Duncan Mubiru 'Kikankane' ne Ronald Ssebuguzi, buli omu yavuddeyo akkirizza nti empewo z'eyali Omukama wa Bunyoro, Kabalega, tezaabasimye.\nMangat, yasoose n'akulembera empaka zino ezaabadde e Hoima ku Lwomukaaga lwonna wabula ku Ssande n’awandukira ku lukontaana olw’olwokutaano n'awanduka.\nOluvannyuma Ssebuguzi yakulembedde, kyokka naye bweyatuuse mu lukontana olwomusanvu emmotoka ye n’eyabika 'turbo' , kyokka n’alwana okumalako era n’amalira mu kyokuna. Kikankane ye yawandukidde mu lukontana lwamukaaga.\nHassan Alwi ye yawangudde empaka zino ne yeeddiza ekikopo omulundi ogw’okubiri ogw’omudding’anwa kyokka n’ategeeza nga bwateebalira ku ngule ya mwaka, nti era alindiridde yam waka gujja. Alwi ali mu kyatutaano ku bubonero 234, kyokka ne bw’awangula empaka ezisembayo, tasobola kuyisa Ssebuguazi akulembedde ne 340\nSsebuguzi eyamalidde mu kyokuna, yalinnye ku ntikko n'obubonero 340, ng’addiriddwa Suzan Muwonge (yakute kyakubiri) ku bubonero 315, ate Mangat abadde akulembedde kati ali mu kyakusatu ku bubonero.\nYe Musa Kabega, enzaalwa y'e Hoima, era ng’abadde yaakawangula empaka z'e Rwanda omwezi oguwede, yamalidde mu kyakusatu .\nSsebuguzi ne Ssenyange batunuulidde za 'Pearl'.\nSsente zitabudde aba FMU\nBlick aleese Ssemakula mu kya Bakunda\nGavt. eyongedde ssente mu nteekateeka y''okuzimba eddongooserezo ly''amafuta\nUPDF eyongeddwa ensimbi\nGavumenti eyongedde ensimbi mu masannyalaze\nAb'e Bamunanika beeraliikir...\nFAMIRE ez'enjawulo mu Bamunanika bali mu kwekubagiza olwa minisita Dr. John C. Muyingo okuwangulwa mu kalulu ekimulemesezza...\nAba bodaboda e Lubaga bajag...\nABA bodaboda mu Lubaga nga bawagizi ba NRM, baayisizza ebivvulu mu Lubaga nga bajaganya olwa ssentebe w'ekibiina...


Bukedde Online - Puleesa yeeyongedde eri omutendesi Zidane\nObujulizi obwatade Magogo mu buzibu buubuno\nReal Madrid gy'atendeka yagudde maliri ne Club Brugge ekyakanze abawagizi baayo\nEggulo ku Lwokubiri, Real Madrid yasiitaanye okufuna akabonero ku Club Brugge gye yattunse nayo mu Champions League. Baabadde ku kisaawe kya Real Madrid ekya Estadio Santiago Bernabeu kyokka ensiike eno, Club Brugge yasoose n'egikulembera ggoolo 2-0.\nKyatwalidde Real eddakiika 55 okufunayo ggoolo esooka ng'eyita mu Sergio Ramos olwo ne Casemiro n'ateeba ey'ekyenkanyi.\nWadde Real y'ekulembedde Real, enzannya yaayo tennamatiza bawagizi nga bagamba nti alonda bubi ttiimu. Bagamba nti ku mupiira gwe baazannye eggulo ku Lwokubiri, Zidane teyabadde na nsonga lwaki teyazannyisizza Gareth Bale kyokka yabadde mulamu bulungi.\nBagamba nti ggoolokipa Thibaut Courtois gw'awa emipiira, oluusi bimulema kyokka nga balina amusingako. Mu mpaka zino eza Champions League, guno mupiira gwakusatu nga Real tewangulira mu maka gaayo. Sizoni ewedde, CSKA Moscow ne Ajax zaagikubirawo.\nMmotoka 5 zikoze akabenje ku lw'e Masaka: Abantu 2 bafudde!\nOmu afudde mu kabenje ka loole 2 ku lw'e Masaka


Bukedde Online - Museveni akuzizza bannamagye 5 okuli ne Muhoozi\nLooya eyabba Nnabakyala wa Toro ssente obuwumbi...\nPULEZIDENTI Museveni mu bukulu bwe ng’omuduumizi ow’oku ntikko ow’amagye akuzizza bannamagye bataano okuli ne Muhoozi Kainerugaba.\nMaj. Gen. Muhoozi\nPULEZIDENTI Museveni mu bukulu bwe ng’omuduumizi ow’oku ntikko ow’amagye akuzizza bannamagye bataano okuli ne mutabani we Muhoozi Kainerugaba.\nMuhoozi nga y’akulira eggye erikuuma Pulezidenti (Special Forces Group) avudde ku ddaala lya Brigadier n’afuulibwa Major General.\nEddaala lya Brigadier alimazeeko emyaka esatu n’ekitundu era ennyota ezo baazimuwa mu August 2012.\nAbalala abakuziddwa kuliko Maj. Gen. Joram Mugume afuuliddwa Lieutenant General, Col. Charles Lutaaya akuziddwa n’afuuka Brigadier, Col. James B. Mugabe nga naye afuuliddwa Brigadier wamu ne Col. Stephen Muzeeyi Sabiti nga naye atuuse ku kitiibwa kye kimu ekya Brigadier. Sabiti naye ofiisa mu ggye erikuuma Pulezidenti.\nMuhoozi yayingira amagye mu 1999 era bwe yamala okutende kebwa mu ttendekero ly’amagye ery’amaanyi eriyitibwa Royal Military Academy Sandhurst mu 2000 n’asindikibwa mu kibinja ekikuuma Pulezidenti era oluvannyuma kyagaziyizibwa era y’akiduumira kati.\nEbitonotono ku Maj. Gen. Muhoozi\nYazaalibwa April 24, 1974 era omwezi oguwedde yakuzizza amazaalibwa ag’emyaka 42.\nYasomera Kampala Parents, King’s College Budo, St. Mary’s College Kisubi era yeeyongerayo n’emisomo e Tanzania ne Sweden n’atikkirwa mu 1994.\nMu byafaayo bye, Muhoozi yagamba nti yatandika okutendekebwa mu by’ekijaasi mu 1996, kyokka kyamutwalira emyaka esatu okuyingira amagye mu butongole.\nMu 2001 yakuzibwa n’afuulibwa Major ate bwe yamaliriza okutendekebwa mu ttendekero ly’e Leavenworth mu 2008 n’akuzibwa n’afuulibwa Lieutenant Colonel era n’aweebwa n’obuduumizi bw’ekibinja ekikuuma Pulezidenti.